Бинобарин, бугунги кунда сармоявий ҳамкор мамлакатларнинг сони 90 дан, уларнинг капитали иштирокида ташкил этилган корхоналар эса 4 мингтадан ошди.\nХорижлик экспертларнинг эътироф этишича, бундай юқори натижага эришилишида чет эллик ишбилармонларнинг эркин фаолият юритиши учун барча шарт-шароит яратилгани, иқтисодиётимиз салоҳияти юксалиб, инвестициявий жозибадорлиги таъминланаётгани муҳим аҳамият касб этмоқда.\nДарҳақиқат, иқтисодиётимизга жалб қилинаётган хорижий инвестициялар оқими кўпайиб, кўплаб истиқболли лойиҳалар муваффақиятли амалга оширилаяпти. Айниқса, дунёда ном қозонган йирик компаниялар билан мустаҳкам ҳамкорлик алоқалари ўрнатилгани нафақат маҳсулот ишлаб чиқариш ҳажмини кўпайтириш, балки биз учун тамомила янги бўлган саноат тармоқларини йўлга қўйиш имконини бераётгани қувонарлидир. Швейцариянинг “Rieter” компанияси кўмагида тўқимачилик машинасозлиги ўзлаштирилгани бунга мисол бўла олади.\nГап шундаки, бундан тўрт йил муқаддам Тошкент шаҳрида “Rieter Uzbekistan” хорижий корхонаси иш бошлаган эди. Ўтган даврда унинг биринчи ва иккинчи босқичлари муваффақиятли амалга оширилиб, импорт ўрнини босувчи тараш, пилталаш ва ҳалқали ип йигириш машиналари тайёрлаш ўзлаштирилди. Бунинг учун 12 миллион АҚШ доллари миқдорида хорижий инвестиция жалб этилди.\nПрезидентимиз Конституциямиз қабул қилинганининг 22 йиллигига бағишланган тантанали маросимдаги маърузасида ушбу корхонани чет эллик ҳамкорлар билан самарали амалга оширилган лойиҳалар қаторида алоҳида эътироф этди. Зеро, тўқимачилик машиналари ишлаб чиқариш бўйича дунёда етакчи компаниянинг юртимизда заводи очилиши чиндан-да саноатимиз равнақи йўлидаги муҳим қадам бўлди.\nМаълумот ўрнида айтиш жоизки, 220 йиллик тарихга эга мазкур компаниянинг Хитой, Ҳиндистон, Чехия, Германия каби чет давлатларда заводи мавжуд. Улар сафига бешинчи бўлиб қўшилган Ўзбекистонда рўёбга чиқарилган лойиҳа энг истиқболли, деб баҳоланмоқда.\nАлбатта, хорижлик инвесторларни, айниқса, саноатнинг янги тармоғига жалб этиш осон эмас. Бунинг учун, энг аввало, ҳамкорларда лойиҳа истиқболига ишонч ва қизиқиш уйғота олиш ўта муҳим.\n— Очиғи, дастлаб бизда иккиланишлар ҳам йўқ эмасди, аммо юртингизга келиб, бу ердаги шарт-шароитни кўриб, тўғри қарор қабул қилганимизга яна бир карра иқрор бўлдим, — деган эди корхонанинг очилиш маросимида иштирок этган “Rieter AG” компаниясининг бошқарувчи раиси Петер Гнеги. — Аввало, эътиборимни тортган жиҳат шу бўлдики, Ўзбекистонда саноатни ривожлантиришга давлатингиз томонидан алоҳида эътибор қаратилиб, ҳар томонлама ёрдам кўрсатилади. Қолаверса, ижро интизоми кучли эканлиги, қулай инфратузилманинг мавжудлиги сармоявий ҳамкорлигимиз ривожида янги уфқлар очилишида мустаҳкам асос бўлиб хизмат қилмоқда.\nМутахассисларнинг айтишича, лойиҳа аҳамиятини хориж капитали иштирокида амалга оширилгани билан боғлаш ноўрин. Негаки, бу каби харажатларни молиялаштириш учун иқтисодий салоҳиятимиз ҳам, ички имкониятимиз ҳам етарли. Бунинг замирида енгил саноатимиз равнақи учун ғоят зарур бўлган техника илмини ўзлаштириш, олий таълим муассасаларини битираётган ёш мутахассисларнинг тўқимачилик машинасозлигида малака орттириши учун қулай шарт-шароит яратишдек эзгу мақсад-муддаолар мужассамлиги унинг қадр-қимматини янада оширади.\nҲозирги пайтда республикамизда 3000 та енгил саноат корхонаси фаолият кўрсатаётган бўлиб, шундан 300 таси “Ўзбекенгилсаноат” давлат-акциядорлик компанияси тизимида бирлашган йирик ишлаб чиқариш субъектларидир. Уларни замонавий техника ва технологиялар билан жиҳозламасдан туриб, юқори сифатли маҳсулот тайёрлашнинг имкони йўқ. Эҳтимол, саноатнинг бошқа йўналишларида сифати бузилган хом ашёни яна қайта ишлаб, харидоргир маҳсулот тайёрлаш мумкиндир. Аммо “оқ олтин”имизни қайта ишлаш жараёнида сифат кўрсаткичларига путур етказмаслик жуда муҳим. “Rieter Uzbekistan” машиналари толани юқори сифат билан қайта ишлашдан ташқари, электр энергияси сарфини ҳам тежаш имконини беради. Шу туфайли унга бўлган талаб ниҳоятда юқори.\nКорхонанинг 55 кишилик аҳил жамоаси ана шу эҳтиёждан келиб чиқиб, ишлаб чиқариш суръатини йил сайин ошириб бормоқда. Масалан, 2014 йил давомида 62 та тараш, 55 та пилталаш, 31 ҳалқали ип йигириш машинаси ишлаб чиқарилиб, буюртмачиларга етказиб берилди.\n“Rieter Uzbekistan”нинг ишлаб чиқариш цехига кирган киши у ердаги озодалик, саранжом-саришталикдан бир қувонса, бу ерда меҳнат қилаётган ёшларни кўриб, ўн чандон севинади. Улар ўтган қисқа вақт ичида техника илмини пухта ўзлаштириб, эндиликда ўз фикр-мулоҳазалари ва таклифларини швейцариялик мутахассисларга инглиз тилида дадил ифода этишмоқда. Бу эса бугунги кунга қадар корхонага ташриф буюрган хорижлик ҳамкорларда ҳавас ва ҳайрат ҳиссини уйғотгани айни ҳақиқат.\nМустақиллик тенгдоши Шерзод Абдураҳмонов — ана шундай илғор ёшлардан бири. Ишлаб чиқариш цехи бошлиғи ўринбосари лавозимида меҳнат қилаётган бу интилувчан мутахассис яқинда Ҳиндистонда малака ошириб қайтди.\n— “Rieter” компаниясининг Ҳиндистондаги заводида бўлиб, у ерда меҳнат қилаётган мутахассислар билан ўзаро тажриба алмашдик, — дейди у. — Бу жараёнда Президентимиз айтганидек, Ўзбекистон ёшлари ҳеч кимдан кам эмаслигига яна бир бора ишонч ҳосил қилдим. Негаки, биз, ўзбекистонлик ёшларнинг ишимизни кузатган мутахассислар фаолиятимизга юқори баҳо беришди. “Қандай қилиб қисқа вақт ичида бундай натижага эришдингиз?” дея сўрашди. Ўшанда уларга юртимизда ёшларнинг ўз касбининг моҳир усталари бўлиб етишишлари учун барча шарт-шароит яратиб берилгани, хусусан, биз ҳам олий таълим муассасасида назарий билимларни пухта ўрганганимизни, эндиликда уни амалиётда муваффақиятли қўллаётганимизни айтганимизда, суҳбатдошларимиз ҳайратини яшира олишмади.\nЧиндан ҳам, Шерзод сингари уқувли ёшлар томонидан ишлаб чиқарилаётган тўқимачилик машиналарининг сифат кўрсаткичлари жаҳон стандартларига тўла жавоб беради. Шунинг учун буюртмачилар сафи тобора кенгаймоқда. Келгуси йилдан ишлаб чиқариш ҳажми янада оширилиши режалаштирилганининг боиси шунда.\nДарвоқе, яна бир янгилик. Айни кунларда корхонанинг учинчи босқичи ижросига ҳам киришилди. Унинг доирасида 5 миллион АҚШ доллари миқдорида чет эл инвестицияси жалб қилиниб, тўқимачилик машиналари ҳамда асбоб-ускуналари учун зарур эҳтиёт қисмлар ва бутловчи буюмлар тайёрлаш йўлга қўйилади. Режага кўра, янги линиянинг дастлабки маҳсулотлари 2015 йил охирига қадар ишлаб чиқарилса, навбатдаги йилдан бошлаб у тўлиқ қувват билан фаолиятини бошлайди. Ана шунда яна 30 нафар йигит доимий иш билан таъминланади.\nПрезидентимизнинг 2011 йил 21 февралдаги замонавий тўқимачилик асбоб-ускуналари ишлаб чиқаришни ташкиллаштириш бўйича чора-тадбирларга доир қарорига мувофиқ, ҳаётга татбиқ этилаётган ушбу йирик лойиҳа тез орада Ўзбекистонни тўқимачилик машиналари ишлаб чиқарилаётган саноат марказларидан бирига айлантириши, бундай ускуналарга бўлган ички эҳтиёжни тўлиқ таъминлашдан ташқари, экспорт қилиш имкониятини юзага келтириши муқаррардир.\nМазкур рукндаги бошқа мақолалар: « Ипакнинг рангин жилолари хорижлик буюртмачиларни ҳам мафтун этмоқда\tЗамонавий транспорт имкониятлари »


Халқимиз бирлиги, ҳамжиҳатлигининг амалий намунаси\nжараён Президентимиз раҳбарлигида жорий йил 20 апрель куни саноат, қурилиш ва инфратузилма тармоқлари корхоналарининг тўлиқ ишлашини таъминлаш масалалари бўйича ўтказилган онлайн йиғилишда халқимизнин...\nТоморқадан мўл ҳосил олсак, дастурхонимиз тўкин бўлади\nЎзбекистон "Адолат" СДП Жалақудуқ тумани кенгаши ҳамда Олий Мажлис Қонунчилик палатаси депутатлари ҳамкорлигида тумандаги маҳаллаларда томорқадан фойдаланиш борасидаги ишлар ўрганилиб, фуқаролар билан...\nУлар кўнгилларнинг нури - ёруғи!\nЭл кулса қувониб, дард чекса даво Ахтариб, куну тун парвона бўлар, Минг хавф-хатар ичра ўзин унутиб, Ўзгалар дардининг дармони бўлар. Касблар ичида бормикан, айтинг, Бундан шарафлироқ, бундан улуғи? У...\nСоғлом овқатланиш соҳаси мутахассислари - диетологлар кунига 4 маҳал тамадди қилишни тавсия этади. Бунда кунлик истеъмолнинг 20-25 фоизи нонушта, 15-20 фоизи 2-нонушта, 35-40 фоизи тушлик, 20-25 фоизи...\nКарантин иш стажини ҳисоблашга қандай таъсир қилади?\nБу ҳақда билиб олинг! Карантин иш стажини ҳисоблашга қандай таъсир қилади? Коронавирус пандемияси туфайли ҳамма уйда қолмоқда. Карантин бўлса-да, ҳаёт ташвишларидан бир дақиқа ҳам тўхтаётганимиз йўқ....\nШифокор Жуманазар Бекназаров: Дунёдаги даҳшатли касалликлар, вабо ва коронавирус ҳақида\nҚизиқарли суҳбат Инсоният минг-минг йиллар давомида турли тало-тўпларни бошидан кечирди. Тиббиёт фанлари доктори, профессор Жуманазар Бекназаров билан ЎзА мухбири дунё тарихида учраган касалликлар хус...\nВарак 8 жами 424


Нью-Йоркда БМТ Хавфсизлик Кенгаши Думага қилинган...\n10.04.2018 19:20 0 1185\nБМТнинг Сурия бўйича махсус вакили Стаффан де Мистуранинг таъкидлашича, Сурия атрофидаги вазият хавфли тус олиб бормоқда, бу ҳолат халқаро хавфсизликка нафақат минтақавий, балки глобал даражада салбий таъсир кўрсатиши мумкин.\nРоссиянинг БМТдаги доимий вакили Василий Небензя баёнот бериб, Дума минтақасида маълумотларни тўплаш мақсадида россиялик радиология, кимё ва биологик муҳофазаси бўйича мутахассислар юборилганини айтди. «Улар тупроқ намуналарини олиб ўрганишди, асаб-фалажлантирувчи ва хлорли моддалар мавжуд эмаслигини аниқлашди», — дея баёнот берди Россия дипломати.\nАҚШнинг БМТдаги доимий вакили Никки Ҳейли баёнот бериб, БМТ Хавфсизлик Кенгаши қандай қарор қабул қилишидан қатъи назар АҚШ кимёвий ҳужум айбдорларини жазога тортишда мустақил ҳаракат қилишини таъкидлади. Унинг сўзларига қараганда, «жаҳон адолат қарор топишининг гувоҳи бўлиши керак».\nБМТ Хавфсизлик Кенгаши ўтган шанба куни Думага берилган эҳтимолий кимёвий ҳужумни муҳокама қилиш мақсадида фавқулодда мажлис ўтказди.\nТўққизта мамлакат, улар орасида АҚШ, Франция, Буюк Британия ҳам бор, Думада кимёвий қурол ишлатилганини муҳокама қилиш мақсадида 9 апрель куни БМТ Хавфсизлик Кенгашининг фавқулодда мажлиси ўтказилишини талаб қилиб чиқишди. Россия ҳам «халқаро хавфсизлик ва тинчлик таҳдиди» масаласини муҳокама қилиш мақсадида БМТ ХКнинг мажлиси чақирилишини талаб қилди.\nПрезидент Доналд Трамп икки кун ичида «муҳим қарор» тўғрисида эълон қилишга ваъда берди. Кимёвий қуролларни тақиқлаш бўйича ташкилот 7 апрель куни Думада эҳтимолий кимёвий қуроллар ишлатилгани борасидаги хабарларни текширишга киришди. Тиббиёт манбалари шанба кунги Думадаги ҳаво ҳужуми оқибатида 48 кишидан 60 кишигача инсон қурбон бўлганини, минглаб одамлар жабр кўргани ва жароҳатланганлар борлигини маълум қилди.\nРоссия Сурия АҚШ БМТ Нью-Йорк


«У ғойиб бўлгани йўқ». Alibaba асосчиси тахминан қаердалиги ҳақида хабар пайдо бўлди - Daryo\n22:14, 06.01.2021 24156\n«У ғойиб бўлгани йўқ». Alibaba асосчиси тахминан қаердалиги ҳақида хабар пайдо бўлди\nCNBC телеканали Alibaba асосчиси миллиардер Жек Ма ўзининг Ханчжоуда жойлашган штаб-квартирасида қасддан яширинганлиги ҳақида хабар берганидан кейин компания акциялари нархи 5 фоизга кўтарилди. Бу ҳақда Forbes хабар бермоқда.\nФото: Twitter / AlibabaGroup\nAlibaba асосчиси ғойиб бўлмагани, балки компаниянинг Ханчжоудаги штаб-квартирасида экани ҳақида CNBC телеканали бошловчиси Дэвид Фабер маълум қилган.\n«У катта эҳтимол билан Alibaba штаб-квартираси жойлашган Ханчжоуда экани ва атайин яширинганини айтишим мумкин. Лекин бу унинг йўқолганни англатмайди», — деган Фабер.\n4 январь куни Жек Ма икки ойдан бери жамоатчилик олдида кўриниш бермагани ва ҳакамлар ҳайъати аъзоси сифатида қатнашиши керак бўлган бизнес-телекўрсатувда тўсатдан иштирок этмай, ўрнига бошқа одам тайинланиши ҳақидаги хабарлар фонида Alibaba бозор капитализациясида 3 фоиз улушини йўқотди.\nЖек Манинг Alibaba ва Ant Group компаниялари октябрь ойида Хитойнинг молиявий тартибга солиш тизимини танқид қилганидан бир неча ҳафта ўтгач, ҳукумат босими остида қолди. Шанхайда бўлиб ўтган конференцияда Ма халқаро қоидалар «кексалар клуби» ва «келажакни тартибга солишнинг кечаги усуллари» эканини таъкидлаган.\nУнинг фикрича, дунёдаги кўплаб муаммолар ривожланиш эмас, фақат хавфнинг олдини олиш муҳокама қилингани учун пайдо бўлади, ёш авлод ва ривожланаётган давлат ҳақида эса ўйланмайди.\nШундан сўнг Alibaba шўъба корхонасининг режалаштирилган IPO’си бекор қилинди. Компанияга нисбатан эса антимонопол текшируви қўзғатилди.\nСобиқ инглиз тили ўқитувчиси Жек Ма 1999 йили Alibaba’га асос солган ва 2019 йилда компания раҳбарлигидан кетган. У ҳозирда капитализацияси 645 миллиард долларга тенг Хитойдаги энг йирик иккинчи компания. Яқин кунларгача Ма Хитойнинг энг бадавлат инсони эди, бироқ сўнгги икки ой ичида Alibaba акциялари нархининг тушиб кетиши унинг бойлигини 11 миллиард долларга камайишига сабабчи бўлди.\n11:46, 08.10.2020 168605\n23:11, 16.09.2020 64652\n13:30 Бугун 273\n13:28 Бугун 653\n13:27 Бугун 442\n13:10 Бугун 2384\n18:34, 07.05.2021 106662\n19:29, 08.05.2021 88001\n10:23, 08.05.2021 81896\n18:46, 07.05.2021 80178


Бойлар ҳам шуғулланишади. Миллиардерлар қандай спорт турларини танлашади — Forbes Uzbekistan\nМиллиардерларнинг спортда ўзларига тегишли бўлган жамоалари мавжуд, баъзилари эса йирик мусобақаларга ҳомийлик қилишади\nФОТО: Bobex-73 / shutterstock\nБадавлат инсонларнинг ҳам ўзлари қизиқадиган спорт турлари бўлади. Аксарият миллиардерларнинг спортда ўзларига тегишли бўлган жамоалари мавжуд, баъзилари эса йирик мусобақаларга ҳомийлик қилишади. Баъзида улар ўзлари ёқтирадиган спорт турлари билан шуғулланишни ҳам канда қилишмайди.\nБаъзи омадли бизнесменларнинг спортга бўлган қизиқишлари болаликдан бошланиб келган, бошқа бир гуруҳ миллиардерлар эса катта молиявий харажатларни талаб этадиган нуфузли спорт турларини танлашади. Хўш, Forbes рўйхатидаги миллиардерлар қандай спорт турлари билан ошно бўлишган?\nСўнгги йилларда спорт юлдузларининг асосий даромад манбаи реклама шартномал... →\nТеннис доимо аристократларнинг ёқтирган машғулоти бўлиб келган ва ҳозирги кунда «юқори табақа»даги инсонларнинг севимли спорт тури ҳисобланади. Бу балки тасодифдир, аммо айнан теннисга бўлган иштиёқ Forbes янги рейтинги пешқадамлари бўлган сайёрамизнинг энг бадавлат уч инсонларини бирлаштириб туради. Жумладан, Amazon эгаси Жефф Безос собиқ рафиқаси Маккензи Безос билан, қолаверса энг яқин дўстлари билан теннис ўйнаб туришини кўпчилик билмаслиги мумкин, аммо бу айни ҳақиқат. Microsoft асосчиси Билл Гейтс эса хайрия турнирларида бир неча марта Рожер Федерер, Рафаэль Надаль каби ракетка юлдузлари билан кортда учрашган. Швейцариялик теннисчи билан Европанинг энг бадавлат инсони Бернар Арно ҳам дўст тутинган. Louis Vutton раҳбари ҳафтасига тўрт марта кортга бориб, теннис билан шуғулланиб туради. Франциялик миллиардер айнан теннисни тиғиз ва оғир иш графиги сабабли ўзига «овунчоқ» деб билади. Facebook тармоғи асосчиси Марк Цукерберг талабалик йилларида ўз вақтини кортда ўтказиб турадиган инсон бўлганлигини яхши биламиз. Бироқ уни сўнгги йилларда кўпинча кортда эмас, ўз уйи ёнидаги паркда югуришга чиққан пайтларда учратиш мумкин.\nБадавлат инсонларнинг яна бир севимли машғулоти – елканли қайиқ спорти ҳисобланади. Кайиқ сотиб олиш ва профессионал жамоа тузиш анча харажат талаб қилади. Шоҳона яхталар узоқ вақтдан буён бойлар ҳаётининг ажратилмас қисмига айланган, уларнинг баъзилари эса ўз қўллари билан яхтани бошқаришни ва нуфузли регаталарда иштирок этишни афзал кўришади.\nМиллиардерлар орасида айниқса Ларри Эллисонни ашаддий яхтачи дейиш мумкин. Forbes рейтингида 5-ўринни эгаллаб турган бизнесмен елканли спорт билан ёшлигидаёқ дўстлашган ва айнан хусусий яхта сотиб олиш учун бойиб кетишни хоҳлаганди. Oracle ҳаммуаллифларидан бири ўз иштиёқидан ҳеч қачон воз кечмаган ва ҳатто Америка кубогида икки марта ғолиб бўлишга ҳам улгурган.\nОт спорти кичик бўлмаган молиявий харажатлардан ташқари чавандоздан эпчилликни ҳам талаб этади. Шу сабабли бадавлат инсонларнинг ворислари кўпинча от спортида сезиларли ютуқларга эришадилар. Миллиардерларнинг ўзлари эса асосан отда сайр қилишни ва поло ўйнашни ёқтиришади. Рейтингдаги топ-10да от спортининг яна бир ашаддий ихлосмандини учратиш мумкин. Испаниялик миллиардер Амансио Ортега бир пайтлар конкур тури билан жиддий равишда шуғулланган, кейин эса ўз қизини бу спортига бағишлаган таниқли спортчига турмушга узатган.\nМиллиардерлар шуғулланадиган яна бир спорт тури – гольф ҳисобланади. Бу ўйиннинг хотиржамлик ва бир маромда ўтиши ишбилармонларга қўлларида телефон билан бизнес-музокараларни ҳам олиб бориш имкониятини беради. Гольфнинг ашаддий ихлосмандлари қаторига Билл Гейтс ва АҚШ президенти Дональд Трампни киритиш мумкин. Forbes рўйхатидаги кўплаб миллиардерларни гольф ўйнаётан пайтда кўришимиз мумкин.\nБойларнинг янги вакиллари орасида эса экстремал спорт турларига қизиқадиганлари ҳам йўқ эмас. Жумладан, Марк Цукерберг Гавай ороллари сувларида сёрфда тўлқинлар узра сузишни ёқтиради. Google ташкилотчиларидан бири Ларри Пейдж эса кайтсёрфинг билан шуғулланади. Шунингдек, британиялик машҳур бизнесмен Ричард Брэнсон ҳам экстремал бу спорт турларининг шайдоси эканлиги кўпчиликка маълум.\nЦукерберг ҳамда Безос узоқ масофаларга югуришни ҳам ёқтиришади. Айнан шу машғулот билан Google асосчиси Сергей Брин, Space X бошлиғи Илон Маск ва Microsoft собиқ топ-менежери Стив Баллмер ҳам шуғулланишган. Баллмер ҳатто бир пайтлар марафон мусобақаларида иштирок этганлиги маълум. Airbnb асосчиси Брайан Чески ўз вақтида бодибилдинг билан машғул бўлган.


Нурота тумани "Ҳоким кубоги" мусобақалари якунланди » Navoiy viloyati Jismoniy tarbiya va sport boshqarmasi\nASOSIY » VILOYAT YANGILIKLARI » Нурота тумани "Ҳоким кубоги" мусобақалари якунланди\nНурота тумани "Ҳоким кубоги" мусобақалари якунланди\nАвтор: admin от 27 август, раздел: VILOYAT YANGILIKLARI, просмотров 15\nзбекистон Республикаси мустақиллигининг 28 йиллигига бағишлаб, “Жонажон Ўзбекистоним, мангу бўл омон” шиори остида Навоий вилояти Нурота туман Ҳокимлиги ҳамда Жисмоний тарбия ва спорт бўлими билан ҳамкорликда тумандаги маҳалла фуқаролар йиғинларидаги катталар ўртасида "Ҳоким кубоги" мусобақаси бўлиб ўтди.Мусобақада 20 та туман маҳалла фуқаролар йиғини жамоалари иштирок этиб 440 нафардан зиёд иштирокчилар ғолиблик учун беллашдилар. Маълумот беришларича туман ҳокими Умарбек Халилов финалдаги ўйин давомида майдонда тўп сурган. У майдонда атиги 10 дақиқа бўлган ва заҳира ўриндиғидан жой олган. Маълум бўлишича, Халилов финални ҳаққоний ўтишини истаб заҳирага қайтган. Якунда ғолиб ва фаол жамоларга 30 миллион сўмлик совғалар берилган. Миннатдорчилик рамзи сифатида мухлислар ҳокимга ўзининг суръати туширилган мармар товоқ совға қилган.\nЯкуний натижаларга кўра:\n1 ўринни Оқмачит МФЙ жамоаси,\n2-ўринни Сайдато МФЙ жамоаси,\n3-ўринни Эшон Судур ҳамда Нурфахр МФЙлар жамоаси эгаллашди.\nНавоий вилояти Жисмоний тарбия ва спорт бошқармаси матбуот хизмати\nМезбон Навоий биринчи ўринда


Ўзбекистон Тожикистонга газ экспортини тўхтатди\n12:15 31 Октябр 2020\n18:06 04.09.2020 (Янгиланган 18:08 04.09.2020) Ҳавола олиш\nТожикистон расмийлари Ўзбекистон ва Қозоғистон Тожикистонга газ етказиб беришни вақтинча тўхтатишгани хабар қилди.\nТОШКЕНТ, 4 сен — Sputnik. Ўзбекистон йил охирига қадар Тожикистонга суюлтирилган табиий газ етказиб беришни тўхтатди. Бу ҳақида Sputnik Тожикистонга қўшни республика Монополияга қарши кураш қўмитаси раиси Абдулмаджид Муминзода хабар қилди.\nМўминзода айтишига кўра, айни дамда Қозоғистон ҳам сентябр охирига қадар Тожикистонга газ етказиб беришни тўхтатган.\nЎзбекистон Тожикистонга уч ой ичида 4,5 миллион куб метр газ экспорт қилди\nТожикистон Монополияга қарши кураш қўмитаси хабарига кўра, Тожикистон табиий газни асосан Қозоғистондан сотиб олади (92,3 %) ва бироз Ўзбекистондан (7,4%). Шунингдек Россиядан ҳам истеъмолнинг 1%дан кам миқдорда табиий газ сотиб олинади.\nЭслатиб ўтамиз, 2020 йилнинг январ ойида Ўзбекистон бош вазири Абдулла Арипов 2025 йилга келиб Ўзбекистон табиий газ экспортини бутунлай тўхтатади. Қазиб олинаётган барча гар республика ичида қайта ишланади, деган эди.\nШунингдек, "Ўзтрансгаза" раҳбари Улугбек Сайидов ҳам табиий газдан биринчи навбатда Республика ички бозорида юқори қўшимча қийматга эга бўлган маҳсулот ишлаб чиқариш учун фойдаланиш афзаллигини айтиб ўтган эди.\nПрезидент Шавкат Мирзиёев иштирокида бўлиб ўтган мажлислардан бирида, коронавирус пандемияси оқибатида бутун дунёда углеводородларга талаб камайиши туфайли Ўзбекистон табиий газига бўлган эҳтиёж ҳам 3 баравар камайгани қайд этилган эди.


ИнтерФУТБОЛ :: Марко МАТЕРАЦЦИ: «ЗИДАНГА ТАЪЗИМДАМАН!»\nМарко МАТЕРАЦЦИ: «ЗИДАНГА ТАЪЗИМДАМАН!»\nАйни пайт ФИФА элчиси мақомида фаолият юритаётган италиялик футбол афсонаси бир неча соатга Сочида меҳмон бўлди. Championat.com сайти вакиллари эса фурсатдан фойдаланиб, Маркони суҳбатга тортишди.\n- Юртингиз, хусусан, Сочидан яна бир марта ҳайратда қолдим, - деди Матерацци. - Бу ерда ҳамма нарса мужассам: Олимпиада, ЖЧ ва Формула-1 мусобақалари учун бунёд этилган ажойиб иншоотлар...\n- Имкони бўлса, Россияда узоқроқ қолишга рози бўлармидингиз?\n- Агар қайсидир жамоага устозлик қилиш бўлса, рад этмасдим. Лигангизга бефарқ эмасман, у ҳақда муайян тасаввурга эгаман. Масалан, ҳозирда «Зенит» РПЛнинг етакчи жамоаси мақомида. «Спартак» ҳам мен учун қизиқарли клуб. Уни италиялик мутахассис бошқаргани сабабли алоҳида эътибор билан кузатганман. Мухлислар Каррерани узоқ вақт унутмасликларига шубҳа қилмайман. Мураббий жамоани чемпионликка олиб чиқиб, Италия мураббийлик мактабининг юксак салоҳиятини исботлади. Мухлисларга эса узоқ кутилган олтин медалларни ҳадя этди.\n- Унда нима учун Италияда иш топа олмаяпти?\n- Италия - бошқа масала. Мутлақо бошқа масала. Лекин умид қиламанки, вақти келиб Каррера ҳам «А» серияда ўзини кўрсатиш имкониятига эга бўлади.\n- Спаллетти ҳам Россияда ишлаган, бироқ кейин юртингизда нуфузли иш жойи ва юксак ишончга сазовор бўлди.\n- Ҳа, тўғри. Ҳозир у «Интер»да. Лекин бу ёғига нима бўлишини айта олмайман. Чунки жамоа ҳозир ўзи учун энг паст натижани қайд этаётгани ўз-ўзидан тушунарли. Яъни, ЕЧЛ ҳудудидан жой олиш қайсидир жамоа учун муваффақият. Аммо шонли тарих, улкан салоҳият ва етарли имкониятларга эга бўлган «Интер»нинг етакчи тўртликдан четда қолишга ҳаққи йўқ. Хайриятки, жамоа Генуяда «Женоа»ни 4:0 ҳисобида маҳв этди. Аслида ҳар қандай баҳо натижага боғлиқ. Аммо у «Скудетто»га жиддий даъвогарлик қилишини истардик.\n- «Интер» ҳозир ҳам ҳаётингиз мазмуними?\n- Ҳа, бу ҳақда ватандошларингиз ҳам савол беришди. Мен Италияда фақат «Интер» мухлиси эканимни айтдим. Улар хорижий жамоалардан қай бирини ёқтиришимни сўрашди. Мен яна «Интер»ни тилга олдим. Чунки бирор-бир жўяли жавобни топа олмадим.\n- Айтинг-чи, нима учун «Ювентус» шунчалик олислаб кетган?\n- Қанийди, бу барқарорликнинг асл сабабини билишнинг иложи бўлса? Бунинг учун бор-будимни сарфлашга тайёрман. Туринликлар бу мавсумда ҳам шоҳсупани бўшатмасликлари аниқ. Ўйлашимча, улар ЕЧЛда ҳам ғолибликни мўлжаллашган. Акс ҳолда, Роналдуни харид қилишмасди. Дунёнинг икки энг сара футболчисидан бирига сарфланган маблағ ўзини оқлаши керак-ку, ахир.\n- Унда дунёнинг энг яхши ҳимоячиси ким? Айтишларича, сиз Рамосни айтган экансиз.\n- Футбол олами юксак савиядаги ҳимоячиларга бой. Мисол учун, ҳозир Виржиль ван Дейк ажойиб ўйин кўрсатмоқда. Бироқ мен Рамосни устун қўяман. Бу борада шубҳага ўрин йўқ. Серхио қаторасига уч марта ЕЧЛда зафар қучди, жаҳон ва Европа чемпионатларида шоҳсупага кўтарилди. Боз устига, ҳимоячи бўла туриб 100тадан кўпроқ гол урди, уларнинг аксарияти ҳал қилувчи голлар эди. У - «Реал»нинг яққол етакчиси, маҳорат бобида ҳам, жисмоний қувват бўйича ҳам. Билмадим, энг сара мақомига сазовор бўлиш учун яна нима керак?\n- Уни виждонсиз инсон сифатида эътироф этишганида нимани ҳис этасиз?\n- Ҳеч нимани. У - ғолиб. Ғолиблар - муҳокамадан мосуво.\n- Аммо у охирги «класико»да Мессига тирсаги билан зарба берганди.\n- Бу лавҳани кўрмадим, лекин ўйинда бундай тўқнашувлар бўлиши табиий ҳол. Футбол - 90 дақиқали жанг. У ниҳоясига етгач, ҳамма одатий ҳаётга қайтади. Кишига ҳаётий фазилатларига кўра баҳо бериш лозим.\n- Нима бўлганда ҳам, Рамос ва сиз - камёб ўйинчиларсиз, дунёнинг ярми сизлардан ҳайратга тушса, ярми нафратланади. Бу сизга босим ўтказадими?\n- Йўқ, бу ажойиб! Демак, мен жуда кучлиман. Жамият сенга бефарқ бўлса, ҳеч кимга керагинг йўқ. Ажралиб турадиган шахс бўлиш яхши. Айниқса, ўз вазифангни ҳалол бажарсанг. Бу борада ўзимни бахтли инсон ҳисоблайман, чунки касбим эҳтиросли. Уни чин қалбимдан севаман.\n- Бир пайтлари Зидан билан қўл бериб саломлашганингизни, у сизни танимай, мухлис деб ўйлагани ҳақида айтган эдингиз. У билан охирги марта қачон учрашгансиз?\n- Қизиқ, негадир бундай воқеани эслай олмаяпман. Афсуски, Зидан билан кўришмаганимизга анча бўлди, алоқамиз ҳам йўқ. Инсон сифатида унга ҳурматим баланд. Зидан футболчи сифатида барча совринларга сазовор бўлди, янги соҳасида ҳам муваффақиятларга эришди. Мен унга шунчаки омад тилаш билан чекланмоқчи эмасман, мен унга таъзим қиламан.


Бошкарма бошлиги, биология фанлари номзоди Ешмуратов Рохат\nr .eshmuratov @mail .ru,\nМобил телефони +99891 381 8392\nЎзбекистон Республикаси Президентининг 2017 йил 20 апрелдаги «Олий таълим тизимини янада ривожлантириш чора-тадбирлари тўғрисида»ги ПҚ-2909-сонли Қарорида белгиланган вазифаларнинг самарали ечимини тўлиқ таъминлаш мақсадида олий таълим даражасининг сифатини орттириш ва тубдан такомиллаштириш, олий таълим муассасаларини моддий-техник базасини мустаҳкамлаш ҳамда модернизациялаш, уларни замонавий ўқув-илмий лабораториялар, ахборот-коммуникация технологиялари билан таъминлаш мақсадида олий таълим системасини 2017-2021 йилларда мўлжалланган комплексли ривожлантириш дастурининг тасдиқланганлиги таълим жараёнига катта эътибор қаратилаётганидан далолат беради. Дастурда ўкув бинолари, талабалар турар жойлари, ахборот-ресурс марказлари ва бошқа объектларни қуриш, реконструкциялаш ҳамда капитал таъмирлаш хисобидан янги ўқув хоналарини ташкил қилиш, янги ўқув-лаборатория комплексларини ҳарид қилиш, аудиторияларни компьютер техникаси билан таъминлаш назарда тутилган. Қарор асосида 2017/2018 ўқув йилидан бошлаб институтимизда Касб таълими: дизайн бакалавр таълим йўналиши очилди. 2018/2019/2020 ўқув йилларида 6 та Аниқ ва табиий фанларни ўқитиш методикаси (математика), Аниқ ва табиий фанларни ўқитиш методикаси (физика ва астрономия), Она тили ва адабиёти (Қорақалпоқ тили ва адабиёти), Аниқ ва табиий фанларни ўқитиш методикаси (география), Она тили ва адабиёти (Рус тили), Хорижий тил ва адабиёти (Инглиз тили) мутахассисликлари очилиши белгилаб қўйилган. Ҳозирги кунда институтимизда 9 факультет, магистратура бўлими ҳамда 27 та кафедра мавжуд бўлиб, 23 бакалавр тълим йўналиши ва 8 та магистратура мутахассислиги бўйича талабаларга 466 нафар профессор-ўқитувчилар таълим бериб келмоқда. Ўқитувчиларимиз таркибида юртимизга таниқли 2 та академик, 16 нафар фан доктори ва профессорлар, 120 нафар фан номзоди ва доцентлар фидоийларча меҳнат қилиб келмоқда. Институтда 2017/2018 ўқув йилидан бошлаб мутахассислик фанларини инглиз тилида ўқитишни босқичма-босқич ташкил этиш, инглиз тилида дарс ўтадиган профессор- ўқитувчиларни мақсадли тайёрлаш мақсадида 3 босқичли (А1→А2; А2→В1; В1→В2) ўқув курслари ташкил этилди. Курс натижасида институт профессор ўқитувчилари В2 сертификатини олиб, мутахассислик фанларини инглиз тилида ўқитиш ҳуқуқига эга бўлишади. Ўқув курсларида машғулотлар ривожланган давлатларнинг олий таълим муассасаларида бугунги кунда фойдаланилаётган (Британия кенгаши томонидан тавсия этилган) 68 номдаги замонавий ўқув адабиётлари асосида ўқитилиши йўлга қўйилган. Институтнинг 26 та катта аудитроияларига видеопроекторлар ўрнатилган бўлиб, профессор-ўқитувчиларимиз маъруза дасрларини замонавий педогогик технологиялар ёрдамида ўқитиш шароитлари яратилган. Ҳозирги кунда институтнинг ўқув-услубий бошқармасида 1 та ўқув бўлими бошлиғи, 4 та услубиятчи, 7 нафар диспетчер, 1 нафар инспектор, 1 нафар техник, 1 нафар иш юритувчи фаолият юритиб келмоқда. Ўқув-услубий бошқарма ўқув ишлари бўйича проректор бошчилигида деканат ва кафедралар билан биргаликда қуйидаги ишларни олиб боради:\n- Ўқув жараёнига тегишли юқори ташкилотларнинг қарор ва кўрсатмалари, вазирлик қарорлари, буйруқ, кўрсатмаларининг бажарилишини таъминлаш;\n- Деканатлар ва кафедраларнинг янги ўқув йилига тайёргарлигини ташкиллаштириш, назорат қилиш;\n- Давлат таълим стандарти талабларига мос, истеъмолчилар талабларидан келиб чиққон ҳолда ишлаб чиқилган намунавий ўқув режа ва дастурлар асосида ўқув жараёнини ташкиллаштириш;\n- Умумий институт ўқув юкламаси ва талабалар контингентини ҳисобга олган ҳолда кафедралар штат бирлигини аниқлаш, ҳамда профессор-ўқитувчилар таркиби ва ўқув юкламаларини шакллантириш;\n- Вазирликка давлат аттестация комиссиялари бошлиқлари учун номзодларни тавсия қилиш;\n- Давлат аттестация комиссиялари таркибини шакллантириш ҳамда улар фаолиятини назорат қилиб бориш;\n- Давлат стандартига мос ўқув режаларидаги блоклар бўйича талабаларни ўқув адабиётлар билан таъминланишини ўрганиб чиқиш;\n- Ўқув режасидаги фанлардан тўлиқ ўқув-услубий мажмуалар билан таъминланишини, уларнинг янгиланиб боришини назорат қилиш;\n- Талабалар билимини назорат қилиш рейтинг тизимининг низомга мос юритилишини назорат ва мониторинг қилиб бориш;\n- Илимий кенгашга янги кафедралар, факультетлер, ихтисосликлар очиш бўйича таклифлар тайёрлаш.\nҚарор асосида 2017/2018 ўқув йилидан бошлаб институтимизда Касб таълими: дизайн бакалавр таълим йўналиши очилди. 2018/2019/2020 ўқув йилларида 6 та Аниқ ва табиий фанларни ўқитиш методикаси (математика), Аниқ ва табиий фанларни ўқитиш методикаси (физика ва астрономия), Она тили ва адабиёти (Қорақалпоқ тили ва адабиёти), Аниқ ва табиий фанларни ўқитиш методикаси (география), Она тили ва адабиёти (Рус тили), Хорижий тил ва адабиёти (Инглиз тили) мутахассисликлари очилиши белгилаб қўйилган.\nҲозирги кунда институтимизда 9 факультет, магистратура бўлими ҳамда 27 та кафедра мавжуд бўлиб, 23 бакалавр тълим йўналиши ва 8 та магистратура мутахассислиги бўйича талабаларга 466 нафар профессор-ўқитувчилар таълим бериб келмоқда. Ўқитувчиларимиз таркибида юртимизга таниқли 2 та академик, 16 нафар фан доктори ва профессорлар, 120 нафар фан номзоди ва доцентлар фидоийларча меҳнат қилиб келмоқда.\nИнститутда 2017/2018 ўқув йилидан бошлаб мутахассислик фанларини инглиз тилида ўқитишни босқичма-босқич ташкил этиш, инглиз тилида дарс ўтадиган профессор- ўқитувчиларни мақсадли тайёрлаш мақсадида 3 босқичли (А1→А2; А2→В1; В1→В2) ўқув курслари ташкил этилди. Курс натижасида институт профессор ўқитувчилари В2 сертификатини олиб, мутахассислик фанларини инглиз тилида ўқитиш ҳуқуқига эга бўлишади. Ўқув курсларида машғулотлар ривожланган давлатларнинг олий таълим муассасаларида бугунги кунда фойдаланилаётган (Британия кенгаши томонидан тавсия этилган) 68 номдаги замонавий ўқув адабиётлари асосида ўқитилиши йўлга қўйилган.\nИнститутнинг 26 та катта аудитроияларига видеопроекторлар ўрнатилган бўлиб, профессор-ўқитувчиларимиз маъруза дасрларини замонавий педогогик технологиялар ёрдамида ўқитиш шароитлари яратилган.\nҲозирги кунда институтнинг ўқув-услубий бошқармасида 1 та ўқув бўлими бошлиғи, 4 та услубиятчи, 7 нафар диспетчер, 1 нафар инспектор, 1 нафар техник, 1 нафар иш юритувчи фаолият юритиб келмоқда.\nЎқув-услубий бошқарма ўқув ишлари бўйича проректор бошчилигида деканат ва кафедралар билан биргаликда қуйидаги ишларни олиб боради:\n- Илимий кенгашга янги кафедралар, факультетлер, ихтисосликлар очиш бўйича таклифлар тайёрлаш. Қарор асосида 2017/2018 ўқув йилидан бошлаб институтимизда Касб таълими: дизайн бакалавр таълим йўналиши очилди. 2018/2019/2020 ўқув йилларида 6 та Аниқ ва табиий фанларни ўқитиш методикаси (математика), Аниқ ва табиий фанларни ўқитиш методикаси (физика ва астрономия), Она тили ва адабиёти (Қорақалпоқ тили ва адабиёти), Аниқ ва табиий фанларни ўқитиш методикаси (география), Она тили ва адабиёти (Рус тили), Хорижий тил ва адабиёти (Инглиз тили) мутахассисликлари очилиши белгилаб қўйилган.


Uber барчани таксига ўтирғизмоқчи » Скачать музыку бесплатно новинки музыки 2016-2017\nUber барчани таксига ўтирғизмоқчи\nКомментариев: 0 Просмотров: 153 Дата: 20-05-2016, 10:26 Uber компанияси шахсий автомобилдан тамоман воз кечиш мумкинлигига АҚШ фуқароларини ишонтирмоқчи. Бунинг ўрнига у ўз хизматини таклиф қилади. Шу мақсадда Uber инвесторлар билан субсидия ажратиш бўйича бўйича шартномалар тузмоқчи. Forbes хабарига кўра, компания Сан-Францискодаги Parkmerced девелопер ширкати билан дастлабки битимни тузди. Битимга кўра Parkmerced янги мижозлари Uber хизматидан ҳамда жамоатчилик транспортидан фойдаланиш учун ҳар ой 100 доллар миқдорида субсидия олади. Uber ўз навбатида янги мижозларнинг яшаш жойидан энг яқин метро ёки бошқа транспорт бекатигача бўлган масофа учун йўл ҳақи 5 доллардан ошмаслигини кафолатлайди. Бундай шароит тақдим этилгач, америкаликлар шахсий автомобилидан фойдаланишига эҳтиёж қолмайди, деб ҳисоблайди Uber. “Бу илғор ва фозил одамлар шаҳрини қуриш учун қўйилган биринчи ғиштдир. Бу битим инвесторлар билан келажакда тузиладиган кўплаб шартномаларнинг биринчиси бўлади, деб умид қиламиз”,-деди Сан-Францискодаги Uber раҳбари Уэйн Тинг. Эслатиб ўтамиз: Uber халқаро такси хизмати кўрсатиш компаниясидир. Шу номдаги электрон илова орқали такси қидириш, чақириш ва хусусий ҳайдовчиларга йўл ҳақини тўлаш мумкин. Илова ёрдамида мижоз такси буюради ва унинг босган йўлини кузата олади. Тўлов банк карталари орқали амалга оширилади. - деб хабар бермоқда Carzone.uz нашри.


Эҳтиёт бўлинг Грипп 2 қисм — Dilkashradio.com\nАссалому алайкум қадрдонлар. Фарзандларимизнинг ёки бўлмаса оиламиздагиларнинг бирортаси касал бўлса, ҳеч ҳам тинч ўтира олмаймиз. Улар ҳақида қайғурамиз, соғлиғидан ташвишга тушамиз. Ўзимиз билганича уларнинг аҳволларини енгиллаштиришга ҳаракат қиламиз. Сизларда қандай билмадим-у, аммо мен шундай пайтларда биринчи бўлиб Худовандга илтижо қиламан. Болаларимнинг ёки эримнинг соғлиғини тиклашини сўраб ибодат қиламан. Шу билан бирга ўзим учун ҳотиржамлик сўрайман. Чунки ҳотиржам бўлмасак, билганларимизни ҳам амалда қўллай олмаймиз. Боласи шамоллаганда ёки йўталганда юраги шиғғ этмайдиган аёл топилмаса керак.\nШу боисдан бундай пайтдаги ҳолатингизни енгиллаштириш учун қуйидаги тавсияларни эътиборингизга ҳавола қиламан.\nГриппда моддалар алмашинуви бузилиши туфайли витаминлар тақчиллиги юзага келади. Шу боис бундай пайтда аскорутин, лимон эритмаси, наъматак дамламаси ҳамда таркибида А, В, С витаминлари бўлган қўшимчалар берилади. Алфавит, ҳомиладор аёлларга прегнавит, болаларга жунгли кидс, аэвит ва бошқалар грипп ва шамоллаш пайтида фойдали бўлади. Улар организмнинг касалликка қарши курашишига ёрдам беради. Гриппда шиллиқ пардалар ва оғиз бўшлиғини турли дезинфекцияловчи эритмалар – фурациллин ёки ош содасининг эритмаси, тузли сув билан чайқаб туриш керак.\nХонага исириқ тутатиш, камфора ёки юлдузча малҳамини ярим пиёла қайноқ сувга солиб қўйиш яхши ёрдам беради. Сувдан чиқаётган буғ беморнинг нафас йўлларига яхши таъсир қилади. Тумовни йўқотади, хонадаги микробларни ўлдиради.\nГриппда организмнинг иммун тизими фаолияти пасайгани боис турли асоратлар, ўпка зотилжами, бронхит, трахеит каби касалликлар келиб чиқиши мумкин. Ушбу касалликларнинг олдини олиш мақсадида антибиотиклар буюрилади.\nОдатда грипп ёки шамоллаш пайтида томоқни буғга тутиш ҳақида кўпчилик билади. Бироқ бир кунда бир марта буғга тутиш етарли эмас. Бир кунда камида 3-4 марта буғга тутиш керак.\nБуғ томоқдаги балғамларнинг кўчишига ёрдам беради. Беморнинг нафас олишини енгиллаштиради. Ундан ташқари буғга тутишдан олдин идишдаги қайноқ сувга лимон ёки апелсин пўчоқларини майдалаб солсангиз ҳам бўлади. Бундай муолажа ҳам беморнинг нафас олишини яхшилайди, тинчлантиради. Ҳар куни кечқурун ётишдан олдин оёқларни ванна қилиш керак. Бунда организмдаги қон айланиши яхшиланиб, шамоллашнинг ёки гриппнинг кучайиб кетишининг олди олинади. Оёқларни ванна қилиб бўлгач, яхшилаб қуритиб, пихта ёғи ёки бошқа бирорта ёғ билан оёқларни массаж қилинг. Шундан сўнггина пайпоқ кийдириб ётқизиб қўйинг. Энг муҳими қиш бўлишига қарамай хонани тез-тез шамоллатиб туришни унутманг. Тоза ҳаво ҳар қандай ҳолатда фойдали. Мен Лола сизга ва оилангизга саломатлик тилаб хайрлашаман. Соғ ва омон бўлинг.


27 июл 2021, Тошкент вақти: 11:18\nЯкка тартибдаги тадбиркорларга қурилиш материаллари, цемент, шифер, ёғоч ва ёғоч маҳсулотларини чакана сотиш билан шуғулланиш тақиқланди. Бу маҳсулотларни сотиш учун юридик шахс мақомини олиш шарт бўлади. Бу ҳақда Адлия вазирлиги 2 январь куни расман маълум қилди.\nБундан ташқари 2019 йил 1 январидан бошлаб алюминий (пластик) профилдан эшик, дераза ва бошқа буюмлар тайёрлаш, автотранспорт воситаларини ювиш каби фаолият турлари билан шуғулланиш учун ҳам албатта юридик шахс сифатида рўйхатдан ўтиш лозим.\nАдлия вазирлигининг билдиришича, бундай қарор қабул қилинишига якка тартибдаги тадбиркорларнинг солиқдан қочиш учун турли қонунбузарликларни содир этаётганликлари асос бўлган.\nЯъни, моҳиятан ҳам юқорида кўрсатиб ўтилган фаолият турлари билан ЯТТ шуғуллана олмайди. Масалан, маълумотларга кўра, алюминий (пластик) профилдан эшик, дераза ва бошқа буюмлар тайёрлаш билан шуғулланувчи цехда ўртача 5‒15 киши фаолият юритади", - дейилади расмий маълумотда.


Ўзбекистоннинг истиқболли раҳбарлари рейтинги эълон қилинди\n19.11.2020 14:47 0 2963\n«Юксалиш» умуммиллий ҳаракати Ижтимоий ва иқтисодий ташаббуслар институти билан ҳамкорликда давлат идораларидаги Топ-40 истиқболли раҳбарлар рўйхатини шакллантирди. Унга 26 ёшдан 40 ёшгача бўлган ўзбекистонлик ёш кадрлар киритилди.\nСўнгги йилларда Ўзбекистонда ёшларга, шу жумладан, давлат бошқарувида ёш кадрларга ишонч билдирилмоқда. Экспертларнинг баҳолашига кўра, қатор вазирлик ва идораларда янгича фикр юритувчи кадрлар масъулиятли лавозимларга тайинланган.\nСтратегик фикрлаш, юқори малака, ташаббускорлик, ўзгаришларга очиқлик ва кенг дунёқараш. Муваффақиятли бошқарувчиларни ушбу сифатлар билан таърифлаш мумкин.\nЎтган йили «Юксалиш» умуммиллий ҳаракати Ижтимоий ва иқтисодий ташаббуслар институти билан ҳамкорликда ҳар йили 40 ёшгача бўлган Ўзбекистоннинг истиқболли ёш раҳбар кадрлари рейтингини тузган эди. Ва республиканинг прогрессив бошқарув кадрлари Топ-35 рўйхати шакллантирилганди.\nЖорий йилда экспертлар томонидан 100 нафар номзодлар орасидан (ўтган йили 60 нафар) янгиланган рўйхат шакллантирилди. Бу гал улар орасидан 40 нафар номзод танланди. Бунда номзодларнинг ёши, маълумоти, касб йўли, жамоатчилик орасида танилганлик, уларнинг ислоҳотлар жараёнида иштирок этиш ва таъсир даражаси инобатга олинди.\nЯнги рейтингга биринчи марта киритилганлар:\nАгзам Икрамов, Давлат статистика қўмитаси раиси ўринбосари;\nАкмалхон Ортиков, иқтисодий тараққиёт ва камбағалликни қисқартириш вазирининг биринчи ўринбосари;\nБекзот Мавлонов, Президент администрациясининг Ҳуқуқий экспертиза ва комплекс таҳлил қилиш департаменти раҳбари;\nБобур Абдиназаров, иқтисодий тараққиёт ва камбағалликни қисқартириш вазири ўринбосари;\nБотир Зоҳидов, Марказий банк раиси биринчи ўринбосари — Бошқарув раиси;\nДиана Байзакова, Халқаро арбитраж маркази директори;\nДилшод Саиджанов, Президент Администрацияси ҳузуридаги Ахборот ва оммавий коммуникациялар агентлиги директорининг биринчи ўринбосари;\nДилнозахон Каттаханова, Ёшлар ишлари агентлиги директори ўринбосари;\nЖамшид Урунов, Бизнес-омбудсман ўринбосари;\nИлхом Норкулов, иқтисодий тараққиёт ва камбағалликни қисқартириш вазирининг биринчи ўринбосари;\nОлег Пекось, ахборот технологиялари ва коммуникацияларини ривожлантириш вазирининг биринчи ўринбосари;\nОлимжон Тўйчиев, инновацион ривожланиш вазири ўринбосари\nОтабек Ҳасанов, Президент ҳузуридаги Давлат хизматини ривожлантириш агентлиги директорининг биринчи ўринбосари;\nРустам Каримжонов, халқ таълими вазири ўринбосари;\nСардор Кариев, Фармацевтика тармоғини ривожлантириш агентлиги директори;\nТурсунбой Махкамов, Капитал бозорини ривожлантириш агентлиги директори биринчи ўринбосари;\nУсман Шарифхаджаев, халқ таълими вазирининг биринчи ўринбосари;\nХилола Умарова, Вазирлар Маҳкамаси ҳузуридаги Президент, ижод ва ихтисослашган мактабларни ривожлантириш агентлиги директори;\nФарход Ибрагимов, Тошкентдаги IT-парк директори;\nХудаёр Мелиев, адлия вазири ўринбосари;\nШодиёр Маматқулов, мактабгача таълим вазири ўринбосари.\n«Юксалиш» умуммиллий ҳаракати раҳбарлар\nХориж 03/07, 12:50\nЭроннинг янги президенти раҳбарлик лавозимларига номзодларни кўрсатишни халқдан сўрамоқда\nКоронавирус 17/04, 12:04\n«Тўйларга 200-300 одам айтиляпти. Раҳбарлар ҳам шу ишни қиляпти» – Абдулла Арипов\nТаҳлил 29/09, 15:57


Туристлар фақатгина Самарқанд-у Бухорони кўриш учун келадими? » Ўзбекистон янгиликлари – Zamin.uz\n25 август 2019, 18:48\nЎзбекистонга ташриф буюраётган хорижий сайёҳлар фақатгина Самарқанд, Бухоро ва Хивани томоша қилиш учун ташриф буюришадими? Бу масалага Туризмни ривожлантириш давлат қўмитаси раиси вазифасини бажарувчи Абдулазиз Оққулов Сенатнинг 21-ялпи мажлисида берган баёнотида тўхталиб ўтди.\n«Туризмни ривожлантириш давлат қўмитаси томонидан фақатгина Самарқанд ва Бухоро каби йирик туристик марказларни ривожлантириш эмас, балки сайёҳларни жалб қилиши мумкин бўлган бошқа ҳудудлар — туристик овул, туристик маҳалла, туристик қишлоқлар реестрини шакллантириш масаласи кўриб чиқилган. Ҳозиргача туристик салоҳияти мавжуд бўлган 97та маҳалла ва қишлоқлар рўйхати шакллантирилган. Ушбу реестрга кирган қишлоқларни инвестиция дастури доирасида «Обод қишлоқ» ва «Обод маҳалла» дастурларига киритилиши белгиланган. Мазкур рўйхатдаги ҳудудларнинг салоҳияти сайёҳларни камида ярим кун ушлаб қола олиши мумкинлиги белгиланса, у ердаги инфратузилма билан боғлиқ муаммолар ҳам ҳал қилинади», — дейди Оққулов.\nУнинг сўзларига кўра, пойтахтга фақатгина Самарқанд йўли орқали эмас, балки тоғ йўли орқали кириб келинишини таъминлаш мақсадида Бахмал ва Зомин йўлларини таъмирлаш режалаштирилган. Шунингдек, Наманган вилоятида «Намак» кичик туристик зонасини ҳосил қилиш, Чортоқ туманини соғломлаштириш туризми ҳудудига айлантириш бўйича лойиҳа Вазирлар Маҳкамасига киритилган. Навоий вилоятидаги Нурота туманида ерости сув тизимлари яхши ҳолатда сақланиб қолингани, бу ҳудуд ҳам туристлар учун жозибадор бўлиши мумкинлиги боис бу ерда ҳам туристик муҳитни яхшилаш режалаштирилган. Хонободдан Мўйноққача бўлган ҳудуддаги туризм коридори бўйлаб йўл ёқасидаги ҳудудларда ҳам туристик жозибадорликни ошириш масалалари кўрилади.\nЯнгиликлар » Жамият » Туристлар фақатгина Самарқанд-у Бухорони кўриш учун келадими?\n18:18 Туризмни ривожлантириш қўмитаси: «2020 йилда визасиз режимга эга мамлакатлар сони 85тага етади»\n07:05 Ўзбекистонда туристик маҳаллалар, қишлоқлар ва овуллар пайдо бўлади\n14:43 Ўзбекистонда «туристик маҳаллалар» қурилади\n04:53 Чет эллик сайёҳлар 2018 йилда Ўзбекистонда салкам $1 млрд сарфлашади\n22:25 Орол денгизи бўйида иккита туристик комплекс ташкил қилинди


“Бизга муддати ўтган Президент керак эмас” – Петербургда Путинга қарши намойишлар бўлиб ўтди | Qalampir.uz\n“Бизга муддати ўтган Президент керак эмас” – Петербургда Путинга қарши намойишлар бўлиб ўтди\nОлам\t16 Март 09:54 10922\nКеча, 15 март куни Россиянинг Санкт-Петербург шаҳрида “Конституция жанозаси” номли акция ўтказилди. У Конституцияга Россия Президенти Владимир Путиннинг президентлик муддатига оид ўзгартириш киритишга қарши ўтказилди. Намойиш қатнашчилари Конституцион суд биноси олдига гул қўйишга келди.\nНамойиш қўлга олишлар билан якунланди. Полиция ходимлари маҳаллий депутат Алексей Касаткинни ҳам ҳибсга олди. Ҳуқуқни ҳимоя қилувчи “ОВД-Инфо” лойиҳаси маъумотига кўра, жами 25 киши қўлга олинди.\nДепутат Алексей Касаткин Конституцион суд олдида Александр Галич шеърини ўқиган, сўнг қўлга олинаётгн намойишчиларни ҳимоя қилишга уринган. Шундан кейин депутат ўзи ҳибсланган. Унинг қўлга олинишини бошқа бир депутат Максим Резник тасвирга олган.\nДепутат ўзини таништириб, гувоҳнома кўрсатгани билан полиция уни инобатга олмай, ўз ишида давом этган. “ОВД-Инфо” маълумотига кўра, қўлга олинганларни учта турли полиция бўлимига олиб кетишган. Намойиш вақтида “Очиқ Россия” мухолиф ташкилоти раиси Анастасия Буракова ҳам ҳибсга олинган.\nБуракованинг ўзи 1993 йилдаги Конституция хотирасига гул қўймоқчи бўлганида қўлга олинганини маълум қилган.\n“Бу учинчи ёдгорлик: бунгача Конситиуцион суд олдига қўйилган гул ва Конституцияни икки марта формасиз кимсалар вайрон қилди”, деган Буракова.\nНамойишчилар гул қўйганидан кейин Конституцион суд қаршисидаги император Пётр I ҳайкали олдида якка тартибли пикет бошлаган. Намойишчиларнинг қўлидаги плакатларда қуйидаги шиорлар битилганди:\n“Конституциядаги ўзгартиришларнинг ҳаммаси инсон учун, инсон фаровонлиги учун. Биз ҳатто у одамнинг исмини ҳам биламиз”;\n“Муддатни нолга тенглаштириш – ҳокимият узурпацияси”;\n“Сиёсий маҳбусларнинг муддатини нога тенглаштиринг”;\n“Бизга муддати ўтган Президент керак эмас”;\n“Нолга тенглаштирилган Путин – эртанги қоронғулик кафолати”.\nҚўлга олинганлар орасида “Наблюдатели Петербурга” жамоат ташкилоти мувофиқлаштирувчиси мария Молдавская ҳам бор.\nЭслатиб ўтамиз, жорий йилнинг 14 март куни Россия Президенти Владимир Путин Конституцияга ўзгартириш киритиш тўғрисидаги қонунни имзолади. Эндиликда ҳужжатни Россия Федерацияси Конституциявий судига кўриб чиқади ва бутун қонун умумхалқ тасдиғидан ўтиши керак бўлади.\n26 Март 14:21 57262\n26 Март 15:58 53404\n27 Март 14:29 47201\n28 Март 15:16 41972\n28 Март 10:15 39124


Ёввойи ҳолда ўсувчи заҳарли ўсимликларнинг меваларидан заҳарланиш ҳоллари асосан болалар орасида учрайди. Шу билан бирга ўзлари истеъмол қиладиган мевалар (гилос, узум, қорағат, черника, ертути)ни ейилмайдиганларидан ажратишни билмайдиган болалар кўпинча сайр қилаётганларида уларни еб, заҳарланиб қолишади. Шу сабабли ҳам анъанавий равишда овқатланишда ишлатилмайдиган заҳарли ўсимликлардан заҳарланиб қолишни мумтоз овқат заҳарланишлари сирасига киритмаслик лозим, илло улар озиқ-овқат маҳсулотларига мансуб эмас (ноанъанавий озиқ-овқат манбаи ҳисобланмайдилар), уларнинг истеъмол қилиниши эса тасодифан юз беради.\nЗаҳарланишни келтириб чиқарувчи 100 дан ошиқ заҳарли ўсимликлар сирасига шайтонкоса, бангидевона, зангпоя (бодиёни руми), бўриоғиз, кучала, мордовник, кўкнор, самбитгул, белладонна, канакунжут ва бошқалар киради. Заҳарли ўсимликлардан заҳарланиш улар таркибида алкалоидлар ва гликозидларга оид бўлган турли-туман табиий токсик бирикмаларнинг мавжудлиги билан боғлиқдир.\nТабиий токсик бирикмаларнинг кўринишлари турли-туманлиги туфайли ҳам ёввойи ҳолда ўсувчи ўсимликлардан заҳарланишлар клиник манзарасининг полиморфизми билан фарқланади. Ушбу гуруҳдаги барча заҳарланишлар учун ҳос бўлган умумийлик яширин (инкубацион) даврининг ўта қисқалигидир (30 дақиқадан 1 соатгача). Заҳарланиш белгилари одатда заҳарли ўсимликни истеъмол қилганларнинг барида ривожланади. Заҳарланиш оғирлигининг даражаси истеъмол қилинган миқдор, бола организмининг ҳолати ва ёшига бевосита боғлиқ бўлади.\nБолаларнинг заҳарли ўсимликлардан заҳарланишини профилактика қилишнинг асосий тадбирларига болалар объектлари (боғчалар, боғлар ва бошқалар)ни мунтазам равишда текшириб туриш ва заҳарли ўсимликларни ёки уларнинг потенциал хавфли қисмлари (мевалари)ни йўқотишдан иборатдир. Шунингдек, болалар орасида тушунтириш ва тарбиявий ишлар олиб борилиши ҳам катта аҳамиятга эга.


Ўзбекистон енгил автомобиллар ишлаб чиқариш ҳажмини камайтирганига қарамасдан, уларнинг экспортини рекорд даражага етказди » Sangzor.uz - Инновацион янгиликлар портали\nSangzor.uz - биз сизга яқинмиз! » Авто » Ўзбекистон енгил автомобиллар ишлаб чиқариш ҳажмини камайтирганига қарамасдан, уларнинг экспортини рекорд даражага етказди\n2021 йилда енгил автомобиль экспорти 10 401 тага ошган. Бу ҳақда Давлат статистика қўмитаси хабар бермоқда.\nМаълумотларга кўра, Ўзбекистон ўтган йилда 10 давлатга қиймати 281,8 млн долларга тенг бўлган 28 952 та енгил автомобиль экспорт қилган.\nШу билан биргаликда, ишлаб чиқариш ҳажми аввалги йилларга нисбатан тушиб кетди. Мисол учун, 2020 йилда жами 23 мингта Spark автомобили ишлаб чиқарилган эди. 2021 йилда бу кўрсаткич бор-йўғи 9,9 мингтани ташкил қилиб, 57 фоизга тушди.\nNexia ишлаб чиқарилиши икки баробарга, яъни 2020 йили 66,4 мингтадан 2021 йили 31,4 мингтага пасайди.\nCobalt ишлаб чиқарилиши 11 фоизга қисқартирилди – ўтган йили компания 71 мингта автомобиль ишлаб чиқарган бўлса, ундан бир йил аввал ушбу кўрсаткич 79,9 мингтани ташкил қилган эди.\nДавлат статистика қўмитасининг декабрь ойидаги маълумотлари шуни кўрсатадики, умумий енгил автомобиль экспортининг 90 фоиздан кўпроғи Қозоғистонга тегишли бўлиб қолмоқда. Қўшни республикада Chevrolet Hyundai билан, Cobalt эса Accent билан рақобатлашади.\nЭкспорт қилинаётган автомобиллар Россия ва Қозоғистон бозорида бир неча йиллардан бери мавжуд. Жумладан, Cobalt русумидаги автомобиллар Россия бозорида 923 900 рубль (127,8 млн сўм)дан бошлаб сотилаётган бўлса, Қозоғистонда бу нарх 5,49 млн тенге ёки 136,4 млн сўмга тенг. UzAuto Motors сайтидаги маълумотга кўра, Cobalt Ўзбекистонда 97 млн сўмдан бошлаб сотилмоқда.\nСўнгги йилларда экспорт билан нима содир бўлмоқда?\nКўп йиллар давомида Ўзбекистон автомобиллари йирик экспорт бозорларида энг арзон автомобиллардан бири бўлиб келган. 2018 йилнинг ёзида Spark ва Nexia Россиядаги энг арзон хорижий автомобиль деб топилди. Уларнинг нархи эса мос равишда 6900 ва 7100 долларни ташкил қилди.\nЎша йилнинг июнь ойида президент Шавкат Мирзиёев автомобиль саноатини кескин танқид қилган эди.\nАвгуст ойига келиб Ўзбекистонда ҳам, хорижда ҳам автомобиллар савдоси тўхтатилди. Худди шу ойнинг охирида улар фақат ички бозорда қайта сотила бошлади.\nНоябрь ойидан бошлаб ўзбек автомобиллари экспорти аввалги нархидан анча қимматроқ бўлиб қайта тикланди. Шундан сўнг Қозоғистонда Nexia ва Равон нархи деярли 5 минг долларга қимматлашди.\n2021 йилда экспорт охирги 6 йил ичида рекорд даражага етди. Аввалги энг яхши натижа 2017 йилда қайд этилган бўлиб, 26 849 донага тенг эди. Бу борада энг паст кўрсаткич 2018 йили 4 827 дона билан қайд этилган. Юқорида келтирилганидек, ўша йили 3 ой давомида автомобиллар экспорти тўхтатилган эди.\nШуни алоҳида таъкидлаб ўтиш керакки,\n2021 йил барча кўрсаткичлар бўйича энг яхши йил бўлди:\n2016 7 677 39,4 5 132\n2017 26 849 130,1 4 845\n2018 4 827 29,3 6 070\n2019 14 732 121,5 8 247\n2020 18 552 170,7 9 201\n2021 28 952 281,8 9 733\nЎсиш нафақат нархларнинг ўзгариши билан боғлиқ, балки бу йилларда модель диапазони ҳам ўзгарган. Сўнгги йилларда, асосан, Cobalt экспорт қилинмоқда, у Россияда ҳам, Қозоғистонда ҳам ҳеч қачон энг арзон хорижий автомобиллар қаторида бўлмаган.\nЎзбекистонда октябрь ойида ҳар 5 дақиқада 1 та Cobalt ишлаб чиқарилган


Хави қайси мураббий билан ишлашни исташи ҳақида айтди\nApril 17, 2018, 10:03 a.m. 7928\n«Барселона» ва Испания терма жамоаси яримҳимоячиси Хави «Манчестер Сити» бош мураббийи Хосеп Гвардиоланинг ёрдамчиси бўлиб ишлашга қарши бўлмаслигини айтди.\nХави ва Гвардиола ўз вақтида шерик бўлишган — иккала футболчи ҳам клуб сафида 1998 йилдан 2001 йилга қадар тўп сурган. 2008 йилдан 2012 йилга қадар эса Гвардиола қўл остида «Барселона» сафида тўп сурган.\n«Менга Гвардиола қўл остида ўйнаш ёқарди, чунки у билан ўйинга бўлган қарашларимиз ўхшаш. Шунақа вазиятлар бўлганки, танаффусга чиқиб кетишда биринчи бўлимда мени хавотирга солиб турган учта ҳолатни ўйлаб кетганман. Кийим алмаштириш хонасида Хосеп жамоага айнан шуларни айтиб берган. Ўртамизда бир-биримизни тушуниш учун боғлиқлик катта эди.\nГвардиола билан бирга ишлашга тайёрманми? Нега йўқ экан? Бундай имконият неччи марта бўлса, барчасида тайёр бўлардим, чунки ундан кўп нарса ўрганганман. У — мен учун футболдаги ҳақиқий уста», — дея Хавининг сўзларини келтиради Daily Mail.\n11 Декабрь 4910\n11 Декабрь 1517\n11 Декабрь 5580


Худованд сиздан узоқда туюлганда… ёхуд юракдаги сахро — Dilkashradio.com\nХудованд сиздан узоқда туюлганда… ёхуд юракдаги сахро\nАссалому алайкум азизлар. Сизнинг хаётингиз Худованд билан жуда яхши ўтаётганига аминмиз. Хаётимизда хар қандай қийинчиликлар бўлмасин, Худовандга таяниб, уларни енгишимиз ва нафақат енгиш балки улардан жуда кўп нарсалар ўрганишимизни хаммамиз яхши биламиз. ХАётимизга келадиган қийинчиликлар бизга фойдали бўлади. Биз Худованднинг оиласига қабул қилинганимиздан сўнг, Худовандни яхшироқ билиш истагида яшаймиз, Унга маъқул бўлишни истаймиз. Худовандга яқин бўлиш ва доимо Унинг хузурини қидириш, сизни кўзлаган мақсадингизга эриштиради. Уни кўпроқ таниб биласиз, рухан камолотга эришасиз. Аммо шуниси хам маълумки, рухий хаётимиз доимо бир маромда бўлавермайди. Бу хаётда хам паст-баландликлар бор. Бир неча хафта олдин Худованднинг хузуридан завқланиб, Унинг сиз билан эканини хис қилган холда, “бундан буён рухан ўсиб боравераман, хаммаси яхши бўлади”, деб ўйлаб юрганингизда, бирданига жарликка қулагандай хис қиласиз ўзингизни.\nАтрофда хеч ким йўқ, ўзингизни ёлғиз хис қиласиз, яқиндагина Худованд сиз билан бирга эди-ку, Энди У қани? Унга ёқмайдиган бирор бир иш қилдимми? Шундай ўйлар билан ўзингизни, қилган ишларингизни Бирма-бир текшириб чиқасиз. Шу пайтда бир нарсани ёдингиздан чиқарманг. Худованд билан хис – туйғуларга асосланиб яшайдиган бўлсангиз, адашасиз. Инсоннинг хис-туйғулари алдамчи бўлади. Уларга ишониб яшасангиз албатта қоқинасиз. Худованд хақиқий, У Ўз сўзига ва ўзлигига содиқ. Сиз қандай хис қилаётганингизга қарамай, У доимо бор ва сизни ташлаб қўймаган. Хаётда хамма нарса яхши кетаётганида Худовандни улуғлаш жуда осон. Аммо хаётда фақат ёқимли холатлар бўлавермайди. Қийин дамларда Уни қандай улуғлайсиз? Худованд сиздан миллионлаб километр узоқда туюлганида нима қиласиз? Сиз хақиқий топинувчи, улуғловчи бўлишни истайсизми? Худовандни хақиқатдан улуғлайдиган ва унга топинадиган кишилар хаётидаги оғриқларга, қийинчиликларга қарамайдилар.\nУлар синов пайтларида Унга ишонадилар, азоб чекканларида ўзларини Унинг қўлига топширадилар, У хатто узоқда туюлганида хам севишда давом этадилар. Биз Худованд билан яқин муносабатда бўлишимиз кераклигини биламиз. Аммо хақиқий яқин муносабат сукутда ва айрилиқда билинади. Худованд билан дўстона муносабатда доим хам Унга яқинлигингизни хис қилавермайсиз. Худованднинг оиласида, У билан дўстлик муносабатида ўсишингиз учун Худованд сиздан узоқлашгандай бўлиб синаб кўради. Бундай вақтларда одатда биз ўзимизни ташлаб кетилгандай ва унутилгандай хис қиламиз. Худованд миллион километр узоқликда хам сизни яхши тушунади ва ахволингизни яхши хис қилади. Биз Муқаддас Каломда Исо МАсихнинг Худованд билан яқин муносабатда бўлганини биламиз. Аммо Исо Масихдан ташқари Довуд пайғамбар хам Худованд билан дўстона муносабатда бўлган.\nХудованд уни: «Менинг кўнглимдаги одам”, деб айтган. ХАтто у хам Худованд ундан узоқда туюлганида: “Тангрим нега мени ташлаб қўйдинг, мен Сенга энг мухтож бўлганимда нега мендан юзингни яширасан”, деб айтган. Албатта Худованд Довудни ташлаб қўймаган эди, сизни хам ташлаб қўймайди. Чунки у шундай ваъда берган: «Мен сени хеч қачон ташлаб кетмайман”. Аммо У : «Сен доимо менинг хузуримни хис қиласан”, деб ваъда бермаган. Хаётда Худованд сизнинг хаётингизда ишламаётгандай туюлган пайтлар бўлади, шундай пайтларда ХУдованд мени ташлаб қўйди, деб тушкунликка тушманг. Имон билан Унинг ваъдаларига асосланган холда, Уни улуғлашда давом этинг. Унга ишонинг. Азизлар бу мавзу хаётимизнинг қайноқ нуқталаридан бири, шунинг учун кейинги сухбатимизда хам бу мавзуни давом эттирамиз. Унгача эса Худованд сиз билан эканини унутманг.\nМуқаддас Рух – Худонинг мададкори 2 қисм\nХудонинг ваъдалари 02\nВасвасалар орқали ўсиш


Хитойда сайёҳлар учун "саломатлик паспортлари" жорий этилди\n15:57 / 09.03.2021\nСертификат нуклеин кислотаси ва IgG антитанасига олинган тест натижаларини ҳамда коронавирусга қарши эмланганлик тўғрисидаги маълумотларни ўз ичига олади.\nWeChat мессенжери сайёҳлар учун халқаро саломатлик сертификатининг хитойча версиясига эга мини-дастурни ишга туширди.\n"Келгусида сайёҳлар учун халқаро саломатлик сертификатининг хитойча версияси турли мамлакатлардаги одамларнинг соғлом, хавфсиз ва тартибли мулоқот қилишларига ёрдам беради ҳамда дунё бўйлаб саёҳат қилаётган хитойлик фуқаролар учун ишончли кафолатга айланади", - дейилади WeChat хабарида.\nСертификат нуклеин кислотаси ва IgG антитанасига олинган тест натижаларини ҳамда коронавирусга қарши эмланганлик тўғрисидаги маълумотларни ўз ичига олади. Хориждаги ҳар қандай муассаса QR-код орқали ундаги маълумотни олиши мумкин.\nХитойда бунга ўхшаш технологиялар аввал ҳам қўлланганди. Ўтган йили коронавирус тарқалишини жиловлаш мақсадида "саломатлик кодлари" пайдо бўлган. Электрон ҳамён ёки иловада сақланадиган QR-коддан ишга бориш, жамоат жойлари ёки транспортда юриш учун рухсат олишда фойдаланилган.


Asosiy > Yangiliklar > ТАЖРИБАДА ҲИКМАТ КЎП\nИзланган имкон, изланмаган баҳона топади, дейишади бободеҳқорнларимиз. Ҳар қандлай об-ҳаво шароитида ҳам омилкорона иш юритган, пахтачилик ва ғаллачиликда янги технологияларни фаол жорий этган, экинни озиқантириш ҳамда суғоришда кўп йиллик тажрибаларга амал қилган деҳқон шубҳасиз баҳор серёмғир, ёз ўта иссиқ ҳароратли келган йилларда ҳам мўл ва юқори навли ҳосил етиштиради.\nБуни фермер хўжалигимиз аъзолари кўп йиллардан бери қўлга киритаётган ютуқлар мисолидан ҳам билиш мумкин. Чунончи, биргина жорий йилнинг ўзида ғалла ҳосилдорлигини 50 центнерга олиб чиқдик. Ғўза парвариши даврида агротехникага қатъий риоя қилиш билан бирга экинни қўшимча озиқлантиришда товуқ гўнгидан самарали фойдаланаётганлигимиз ҳосил мўл ва баракали бўлишини таъмин этади. Ҳар гектар майдонга 5 тоннадан товуқ гўнгини вегетация даврида шарбат қилиб оқизамиз. Қўшимча озиқдантириш, ғўзанинг шарбатга тўйинтирилганлиги ер унумдорлигини ошириш, ёзги энг иссиқ ҳароратли дамларда ҳам эгатларда намни бир меъёрда ушлаб туришни таъминлаш билан бирга кўсаклар кўп ва тўқ бўлишига шарт-шароит яратади.\nПаррандачилик фермасининг хўжалигимиз ҳудудига яқинлиги, боз устига ихтиёримиздаги 2 та “МТЗ- 80” тракторидан тўғри ва оқилона фойдаланаётганлигимиз ғўзани қўшимча шарбат билан суғоришни қулай муддатларда ўтказилишини таъминлайди.\nИкки йилдирки, хўжалигимизда пахтанинг “Султон” навини тажрибада синовдан ўтказаяпмиз. Янги нав шўрга, кам қувват ерларга чидамлилиги билан бирга толасининг пишиқлиги бўйича ҳам пахтакорларимизга жуда маъқул келди. Шу сабабли бу йил ҳам 22,5 гектар майдоннинг ҳаммасига биринчи репродукцияли “Султон” навли уруғни экиб, парвариш қилаяпмиз. Ғўза ниҳолларини икки марта шира ва бошка ғўза касалликларига қарши дорилаб чиқдик. Қатор ораларига культиватор билан тўрт марта ишлов бердик. Бу йил ғўзани озиқлантириш учун ҳар гектар ҳисобига 5 тоннадан товуқ гўнгини дала бошига жамғариб қўйгандик. Бу эса культивация ва суғориш тадбирларини узвийликда ташкил этиш, “шарбат усули”да суғоришни кенг қўллаш, ҳосилга ҳосил қўшиш имконини бераяпти.\nВилоят оқсоқоллар Кенгаши аъзоларининг барча фермерларга Мурожаатига жавобан, пахта ҳосилдорлигини режадаги 34 ўрнига 40 центнерга етказиш, яъни гектаридан қўшимча 6 центнердан юқори сифатли ҳосил етиштириш учун курашаяпмиз. Бу бизнинг Ўзбекистон Республикаси Мустақиллигининг 26 йиллигига тайёрлаган муносиб тўёнамиз бўлади.\nВаъдага вафо қилиш учун шу кунларда ғўза касалликларига қарши кураш, майдонларни бегона ўтлардан тозалаш, суғориш тадбирларини пишиқ ва пухта амалга ошириб, бор эътиборни ҳар тупда 15-16 тадан кўсак тўплашга қаратаяпмиз. Бундан ташқари, ўқарик чети ва ариқларнинг бўйларига қарийб 1 гектар майдонда ошқовоқ парваришлаяпмиз. Гектаридан 150 центнердан ошқовоқ етиштириш учун курашамиз. Бу фермер хўжалигимиз аъзолари ички эҳтиёжини шифобахш неьмат билан таъминлаб, бозорларимизни тўкин этишга хизмат қилади.\nСайхунобод туманидаги “Йўлдош ота”


Мухлислар мурожаати: Арзонлаштирилган дори-дармонларни топиб бўлмаяпти\nЖамият 00:48 / 19.06.2017 20477\nҲурматли Кун.уз таҳририяти.\nСизлардан халқимиз дори-дармон воситалари билан боғлиқ юзага келган ушбу муаммони кўтариб чиқишингизни сўраб қолардим.\nХабарингиз бор, Президентимизнинг 20.12.2016 йилдаги ПК-2685-сон қарори билан 343 хилдаги ижтимоий аҳамиятга эга дори-дармон воситалари ва тиббиёт буюмлари арзонлаштирилган нархларда сотилиши белгилаб қўйилган.\nМуаммо шундаки, врач томонидан ёзиб берилган «РЕТАБОЛИЛ» (инъекциялар учун эритма) дори воситасини Андижон шаҳридаги ҳеч бир дорихонадан топа олмадим. Ўндан ортиқ дорихоналарга кирдим, лекин натижа бўлмади...\nШунда охирги кирган дорихона ходимидан «Нега бу дори ҳеч қаерда йўқ? Қайси дорихонада бўлади? Қачон бўлади?» деган саволларимга дорихона ходими паст овозда шундай жавоб берди:\n— Ака, бу дори арзонлаштирилган дорилар қаторига киритилган, давлат томонидан кўрсатилган нархдан қимматга тушгани сабабли бу каби дорилар олиб келинмаяпти.\nМуаммонинг яна бир томони бор: рўйхатдаги 343 турдаги дориларнинг 227 хили импорт бўлиб, барчаси АҚШ долларига сотиб олинади. Эртага доллар нархи ошиб кетса, яъни дориларнинг таннархи қимматга туша бошласа, шу 227 хилдаги дориларнинг барчаси дорихоналарда сотувда йўқ бўлиб қоладими?\nБу муаммони ҳал қилишнинг 2 йўли мавжуд:\nБиринчиси —давлатимиз шундай қарор чиқарсинки, ушбу 343 хилдаги дори воситалари дорихоналарда доимий равишда бор бўлиши мажбурий сотишини таъминлансин.\nИккинчи йўли — бу арзонлаштириш ҳақидаги қарордаги рўйхатдан ўзимизда ишлаб чиқарилмайдиган дори-дармон воситаларини олиб ташлаш лозим, деб уйлайман.\nҲурматли КУН.уз таҳририяти! Сизлар бу масалани атрофлича ўрганиб, ёритиб берасиз, деб умид қиламан.\nҲурмат билан Сардор.\nТаҳририятдан: Худди шундай муаммо билан Гулистон шаҳридан Дилмурод Султонов ҳам таҳририятимизга мурожаат қилган. «L-Тироксин 100 Берлин-Хеми» дори воситасини ахтариб топишда жуда кўп муаммоларга дуч келганини бирма-бир тасвирлаб, «Президентимиз қарори асосида бу каби «арзонлаштирилган» доривор воситаларини қачон ҳамма дорихоналарда сотилиши йўлга қўйилади?» — деб савол берган.\n13:01 / 19.02.2018 14670\n11:15 / 19.02.2018 5383


Сурия суверенитетини ҳурмат қилиш ва минтақада тарангликнинг авж олишига олиб келадиган ҳаракатлардан тийилиш керак, деб айтди журналистларга Россия президенти матбуот котиби Дмитрий Песков Исроилнинг Дамашқ аэропорти яқинига берган зарбасига изоҳ бериб.\nАввалроқ САНА ахборот агентлиги ҳарбий манбага иқтибос келтирган ҳолда Исроил Дамашқ аэропортидан жанубдаги ҳарбий объектлардан бирига бир нечта ракета зарбаси берганини маълум қилганди. Reuters ахборот агентлиги маълумотларига кўра, ҳужумдан мақсад Ливаннинг "Хизбуллоҳ" ташкилоти омборини йўқ қилиш бўлган.\n"Биз ҳанузгача барча давлатлар шундоқ ҳам нотинч бўлган минтақада тарангликнинг ошишига олиб келадиган қандайдир ҳаракатлардан тийилишлари керак деб ҳисоблаймиз, Сурия суверенитетининг ҳурмат қилинишини ва Сурия сиёсий томондан яхлит, ягона ва суверен давлат бўлишини қўллаб-қувватлаймиз ", деб таъкидлаб ўтди Песков.\nПесков Тель-Авив Россия раҳбариятини зарбалар ҳақида олдиндан огоҳлантирганини билиш мақсадида берилган саволга "Москва ва Исроил ўртасида турли каналлар бўйича ахборот алмашинуви олиб борилишини" айтди.\n"Бизнинг бош штаблар мунтазам мулоқот жараёнидалар", деб қўшимча қилди Песков.\nРоссия ташқи ишлар вазирлигида ҳам Сурия суверенитети ва ҳудудий яхлитлигини ҳурмат қилишга чақирилди. Вазирлик расмий вакили Мария Захарова Москва Дамашққа қарши тажовузкор ҳаракатларни қоралашини айтди.\n"Ҳизбуллоҳ" вакиллари Сурияда ҳукумат армияси томонда жанг қиладилар. Ҳаракат жангчилари Пальмира, Ҳалабнинг озод қилиниши операцияларида фаол иштирок этганлар. Исроил, АҚШ, Европа Иттифоқи ва Араб давлатлари лигаси бу ташкилотни террорчилик ташкилоти деб ҳисоблаб келади.\nСурия Исроил зарба Ҳизбуллоҳ


Жаҳон чемпионати: Ўзбекистонлик футболчилар тарихий ютуққа эришишди - BBC O'zbek\nЖаҳон чемпионати: Ўзбекистонлик футболчилар тарихий ютуққа эришишди\n17 ёшгача бўлганлар орасида Мексикада бўлиб ўтаётган Жаҳон чемпионатида Ўзбекистон миллий терма жамоаси муҳим ва тарихий ютуққа эришди.\nГуруҳ босқичида бўлиб ўтган иккинчи тур беллашувида ўзбекистонлик ёш футболчилар америкалик рақибларини 2:1 ҳисобида мағлуб этишди.\nУлар эришган ғалабанинг муҳимлиги шундаки, шу пайтгача Ўзбекистон миллий терма жамоаси 17 ёшгача бўлганлар орасидаги Жаҳон чемпионатида уч очкони қўлга киритмаган.\nАйни ўринда шуни ҳам таъкидлаб ўтиш жоизки, америкалик футболчилар чехларга қарши илк учрашувларини ғалаба билан бошлашган бўлса, ўзбекистонлик футболчилар Янги Зеландияга ўйинни йирик ҳисобда бой беришганди.\nАммо америкаликларга қарши ўйинда ўзбекистонлик футболчилар қатъият кўрсатиб, рақиб ҳимоясини дадиллик билан ёриб ўтишга муваффақ бўлишди.\nУчрашувнинг биринчи 25 дақиқасидаёқ рақибларининг кетма-кет хатоларидан унумли фойдаланишди.\nЎйинда ҳисобни Ўзбекистон миллий терма жамоасининг энг ёш ўйинчиларидан бири бўлган Бобир Давлатов очди.\nАмерикаликларда ҳам бир неча бор рақиблари дарвозасини забт этиш имконияти бўлди.\nАммо Ғанишер Холмуродов дарвозасига жиддий таҳдид солишнинг уддасидан чиқишолмади.\nБу эса, америкалик футболчиларни асабийлаштирмасдан қўймади.\nБиринчи тайм тугашига яқин жарима тўпи ҳисобига ўзбекистонлик футболчиларда ҳисобни янада ошириш имкони бўлди. Аммо америкаликлар дарвозабони Кендалл МакИнтош бўш келмади.\nТанаффусдан сўнг ўзларини бироз ўнглаб олган америкаликлар ўйиннинг иккинчи қисмини ҳужумкор руҳда бошлашди.\nБу эса, қисқа вақт ичида ўз натижасини бермай қолмади. Альфред Комора 47-дақиқада ўйинда ҳисобни тенглаштирди.\nЎзбекистонлик футболчилар ҳам бўш келишмади. Аммо Америка томони ҳам ҳимояда яхши ўйин кўрсатди.\nАммо америкаликлар ҳимоячиси Кэрроллнинг ҳимоядаги хатоси ўз миллий терма жамоасига қимматга тушди.\nУчрашувнинг 53-дақиқасида америкаликлар дарвозасига белгиланган 11 метрлик жарима тўпини ўзбекистонликлар сардори Аббосбек Махсталиев зое кеткизмади.\nАмерикаликлар дарвозабони тўпнинг йўналишини аниқ кўра билган бўлса ҳам, уни тутиб қолишнинг уддасидан чиқолмади.\n“Д”гуруҳининг бошқа бир учрашувида эса, Чехия Янги Зеландияни 1:0 ҳисобида мағлуб этди.\nИккита учрашув ортидан гуруҳдаги ҳар бир миллий терма жамоа ҳисобида 3 очкодан бор.\nЎзбекистонлик таниқли футбол шарҳловчиси Аброр Имомхўжаевнинг урғулашича, шу сабабдан ҳам, сўнгги учрашувлари гуруҳдаги барча жамоалар учун ҳал қилувчи бўлади.\n“Урган ва ўтказиб юборган тўплари ҳисоби бўйича ҳозир ўзбекистонлик футболчилар ўз гуруҳида 3-ўринда туришибди. Шу жиҳатдан олиб қараганда, сўнгги ўйини дуранг натижа билан тугаса ҳам, Ўзбекистон миллий терма жамоаси 4 очко жамғариб, учинчи ўриндаги энг яхши жамоалар қаторига қўшила олиши мумкин”, дейди шарҳловчи.\nЎзбекистонлик футболчилар 26 июн куни ҳал қилувчи учрашувда чехларга қарши, америкаликлар эса, 25 июн куни янги зеландияликларга қарши майдонга тушишади.\nИлк ғалабаси эса, ўзбекистонлик футболчиларнинг кейинги босқичга чиқиш имкониятларини анчайин яхшилади.


Халқаро янгиликлар, 12 январ 2015\n16 октябр 2019, Тошкент вақти: 00:26\nАфғонистон янги ҳукуматига номзодлар орасида уч нафар ўзбек бор\nАфғонистон Президенти Ашраф Ғани мамлакат вазирлар маҳкамасига номзодалрани эълон қилди. Баҳсли сайлов ортидан тузилиши ойларга чўзилган ҳукуматга уч нафар этник ўзбек вазири ҳам кирди.\nАфғонистон иқтисодиёт вазирлигига Сардор Муҳаммад Раҳмон ўғли, транспорт вазирлигига Файзуллоҳ Закий ва ахборот ва маданият вазирлигига Ойсултон Хайрий хоним тайинланди.\nПрезидент Ғани маъмурияти раҳбари Абдул Салом Раҳимий 25 кишилик вазирлар маҳкамасига даъвогарлар исмларини 12 январь куни Кобулда ўтказилган маросимда эълон қилди. “Миллий бирлик” ҳукумати, деб аталаётган кабинетга номзодлар орасида уч нафра аёл ҳам бор. Булар олий таълим, ахборот ва маданият ҳамда аёллар масалалари бўйича вазирларидир.\nПрезидент Ғани ва унинг собиқ рақиби Абдуллоҳ Абдуллоҳ янги ҳукумат таркиби бўйича келишиб олишлари учун бир неча ой талаб этилди.\nПариждаги бирлик маршида 1,5 миллиондан зиёд киши иштирок этди\nПарижнинг Республика хиёбонидаги акцияга йиғилган кишилар, 2015 йилнинг 11 январи.\nТеррор хуружларида қурбон бўлганлар хотираси учун якшанба куни Франция пойтахтида ўтказилган бирлик маршида 1,5 миллиондан зиёд киши ва 40 дан ортиқ давлат раҳбари қатнашди. Франция президенти Франсуа Олланд таъбирича, бу акция Парижни дунё пойтахтига айлантирган.\nФранция Ички ишлар вазирлиги маълумотига кўра, 11 январь куни бутун мамлакат бўйлаб камида 3 миллион 700 минг киши экстремизмга қарши тадбирларда иштирок этган.\nПариж марказида бўлиб ўтган акцияда террор хуружлари чоғида ҳалок бўлган Charlie Hebdo сатирик журнали ходимлари, полициячи аёл ва яҳудий дўконидагилар дохил 17 кишининг яқинлари ҳам франциялик ва хорижлик расмийлар билан ёнма-ён турдилар.\nAssociated Press агентлиги Франция Ички ишлар вазирлиги маълумотларига таянган ҳолда, 11 январдаги марш Франция тарихида энг йирик оммавий тадбир бўлгани ҳақида ёзди.\nМаълумотларга кўра, кечаги акция чоғида хавфсизликни таъминлаш учун 5500 чоғли полициячи ва аскар жалб этилган.\nХорватияда илк бор аёл киши президентликка сайланди\nКолинда Грабар-Китарович Хорватия тарихида илк бор президент этиб сайланган аёл бўлди.\nХорватияликлар ўз тарихида биринчи марта аёл кишини президент қилиб сайладилар.\n11 январь куни бўлиб ўтган сайловларнинг иккинчи даврасида мухолифат вакиласи Колинда Грабар-Китарович амалдаги давлат раҳбари Иво Йосиповични доғда қолдирди. У ўз рақиби устидан бор-йўғи 21 мингтага кўп овоз билан ғалаба қозонгани айтилмоқда.\n2014 йилнинг 28 декабрь куни Хорватияда ўтказилган президент сайловининг биринчи давраси натижаларига кўра, амалдаги президент Иво Йосипович озроқ фарқ билан олдинда бораётганди.\nХорватияда президент унча катта ваколатга эга эмас. Шунга қарамай, таҳлилчилар президент сайловининг шу йил охирида ўтажак парламент сайлови олдидан сайловчилар кайфиятини аниқлашга имкон берувчи барометр вазифасини ўтаганини таъкидламоқдалар. Таҳлилчиларга кўра, Грабар-Китаровичнинг ғалабаси у тамсил этган мухолифатнинг ҳокимият тепасига келиш имкониятини сезиларли даражада оширади.\n2013 йилда Европа Иттифоқига қўшилган Хорватияда ҳали-ҳамон иқтисодиёт оқсаётганини кузатиш мумкин. Бу мамлакатда ишсизлик даражаси қарийб 20 фоизни ташкил қилади.\nКечаги сайловда ғолиб чиққан Колинда Грабар-Китарович аввал ташқи ишлар вазири ва Хорватиянинг АҚШдаги элчиси вазифаларида ишлаган.


Ким Чен Иннинг рафиқаси 4 ой ичида илк бора омма олдида кўриниш берди\n14:42 / 12.07.2017\nШимолий Корея раҳбари Ким Чен Иннинг рафиқаси сўнгги тўрт ой ичида илк бора омма олдида кўриниш берди, деб ёзмоқда Daily Mail. Ли Соль Чжу турмуш ўртоғи билан КХДР муваффақиятли ракета учиргани сабаб ташкил этилган махсус базмга келган.\nГазетанинг қайд этишича, Ким Чен Иннинг рафиқаси сўнгги пайтларда омма олдида жуда кам кўриниш бермоқда, 2016 йилда эса Ли Соль Чжу жамоатчилик нигоҳидан тўққиз ойга “йўқолиб қолди”.\nКХДР етакчисининг рафиқаси қимматбаҳо аксессуарлар ва дизайнерлик сумкаларини яхши кўриши билан машҳур. Шу тариқа, нашрнинг ёзишича, у шимолий кореялик аёлларни одатий соч турмаклари ҳамда дресс-кодлардан воз кечишини ёқлайди.


Главная / Жамият / Мароқанд тумани - майдони 8,333 минг гектар, МФЙлар сони 51 та, аҳоли сони 226,6 минг киши бўлади\nМароқанд тумани - майдони 8,333 минг гектар, МФЙлар сони 51 та, аҳоли сони 226,6 минг киши бўлади\nНавбатдан ташқари қирқ бешинчи сессияси тафсилотлари\nХалқ депутатлари Самарқанд тумани Кенгашининг навбатдан ташқари қирқ бешинчи сессияси бўлиб ўтди.\nКун тартибига киритилган масала Самарқанд туманининг мавжуд маъмурий-ҳудудий чегараларини ўзгартириш лойиҳаси тўғрисида вилоят ҳокимининг биринчи ўринбосари Жамшид Ўроқов маълумот берди.\nҚайд этилганидек, бугунги кунда Самарқанд шаҳрини ижтимоий-иқтисодий ривожлантириш, шаҳарнинг тарихий марказини оқилона қайта тиклаш, унинг замонавий қиёфасини тубдан янгилаш, шаҳарни ЮНЕСКО талаблари асосида тарихий меросга эга бўлган шаҳарлар даражасигача етказиш, бой табиий, маданий ва тарихий меросининг мавжуд манбалари ва имкониятларидан самарали фойдаланиш, туризмни мамлакат иқтисодиётининг стратегик тармоғига босқичма-босқич ўтишини, Буюк ипак йўлидаги туризмнинг жозибадор маркази сифатида мамлакатимизнинг ижобий имижини шакллантириш, хизмат кўрсатиш соҳасини ривожлантириш ва ҳудудларнинг салоҳиятини тўлиқ жалб қилишни таъминлаш зарурати мавжуд. Шу боис Самарқанд шаҳрини “Миллионли шаҳар”га айлантириш режаси ишлаб чиқилиб, ҳаётга татбиқ этилмоқда.\nСамарқанд шаҳрини инвестицион ва туристик жозибадорлигини ошириш мақсадида “Миллионли шаҳар”га айлантириш учун, шаҳарга чегарадош бўлган Самарқанд, Паст Дарғом, Оқдарё ва Тойлоқ туманлари ҳудудларини қўшиш орқали, шунингдек, доимий рўйхатдан ўтмаган аҳоли ва талабалар ҳисобига шаҳар аҳолиси сони оширилади.\nХўш, бунинг учун Самарқанд туманининг қанча ҳудуди Самарқанд шаҳрига қўшилади? Самарқанд тумани ҳудудидаги 65 та маҳалла, 12,647 минг гектар ер майдони, 234,4 минг нафар аҳоли қўшилиши режалаштирилган. Шу сабабли Самарқанд шаҳар ҳудудини 5 та туманга бўлиш режалаштирилмоқда.\nЖумладан, Қорасув тумани - майдони 7,921 минг гектари, МФЙлар сони 33 та, аҳоли сони 134,7 минг киши;\n- Сиёб тумани - майдони 4,846 минг гектари, МФЙлар сони 100 та, аҳоли сони 301,3 минг киши;\n- Сўғдиёна тумани - майдони 3,741 минг гектари, МФЙлар сони 54 та, аҳоли сони 184,9 минг киши;\n- Боғишамол тумани - майдони 3,246 минг гектари, МФЙлар сони 55 та, аҳоли сони 170,5 минг киши;\n- Мароқанд тумани - майдони 8,333 минг гектари, МФЙлар сони 51 та, аҳоли сони 226,6 минг киши.\nБу ўринда Самарқанд тумани - Мароқанд тумани деб юритилиб, қишлоқ хўжалиги маҳсулотлари етиштириш ва қайта ишлаш салоҳиятига эга ва туризмни рвожлантириш ҳудуд ҳисобланади. Шунингдек, қишлоқ хўжалик маҳсулотларини ишлаб чиқариш, қайта ишлаш, қадоқлаш ва экспортини амалга оширади. Бунда валюта тушумларини, хорижий инвесторлар иштирокидаги йирик лойиҳаларни амалга ошириш имконини беради, кичик саноат зоналари, узумчилик, иссиқхона, агрологиситика маркази, паррандачилик йўналишлари ривожланади. Бундан ташқари, эшкак эшиш канали ҳудудида ташкил этилаётган конгресс холлар ва йирик меҳмонхона комплексларидан иборат замонавий туристик мажмуа ва мазкур мажмуага туташ ҳудудда “Конигил-туризм қишлоғи” лойиҳасини амалга ошириш ҳисобига туристик салоҳият ҳамда хизматлар монетизацияси янада ошади.\nТаъкидлаш керакки, шаҳарда саноатни ривожлантириш, асосан, шаҳарда етиштирилаётган қишлоқ хўжалик маҳсулотларини чуқур қайта ишлаш ҳамда саноат маҳсулотлари тайёр маҳсулотгача етказиш, қўшилган қиймат занжирини яратиш натижасида эришилади.\n2022-2026 йилларда шаҳарда 8 та кичик саноат зоналари ташкил этилади. Масалан, Мотрид маскани Қорасув МФЙ худудидаги 4,1 га ер майдонида кичик саноат зонаси ташкил этилади. Ушбу кичик саноат зоналарига юқори қўшилган қиймат яратадиган инвестиция лойиҳалари, жумладан қайта ишлаш корхоналари жойлаштирилади.\n2026 йилга бориб саноат корхоналарининг сони 1533 тадан 3849 тага етказилади, саноат маҳсулотлари ишлаб чиқариш ҳажми 17,5 трлн сўмни ташкил этиб, қарийб 2 баробарга ўсиши таъминланади. 2040 йилга бориб саноат корхоналари сони 5 мингтага, саноат маҳсулотлари ишлаб чиқариш ҳажми\n47,0 трлн.сўмга етказилади.\nАҳоли жон бошига саноат маҳсулотлари ҳажми 15,3 млн.сўмга ёки\n1,7 баробарга ўсишига эришилади.\nХизмат кўрсатиш сохасида корхоналар сони 12240 тадан 22045 тага етказиш ҳисобига жами хизматлар ҳажми 13,2 трлн сўмдан 21,7 трлн сўмга ёки\n1,7 баробарга ўсиши таъминланади. Чакана товар айланмаси ҳажми 13,3 трлн сўмдан 22,0 трлн сўмга етказилади. 2040 йилга бориб хизмат кўрсатиш соҳасида корхоналар сони 48 мингтага, хизмат кўрсатиш ҳажми 63,0 млрд.сўмга етказилади. Бунлан ташқари:\n- IT-park ва техно парклар ташкил этилиб ахборот технологиялари соҳаси ривожланади.\n- Йирик агрологистика марказлари ишга туширилади;\n- Молиявий хизматлар хажми кескин ошади, хусусан такомиллашиб, банк хизматлари тури 120 тадан 300 тагача ошади.\nСессияда депутатлар кун тартибидаги масала юзасидан ўзларини қизиқтирган саволларга тўлиқ жавоб олишди. Унда тегишли қарорлар қабул қилинди.\nДата добавления: 24/11/2021 10:47; Просмотров: 253


ИРОҚДА ГАРОВГА ОЛИНГАНЛАР 7 ХИТОЙЛИК ҲИСОБИГА ОРТДИ\n23 январ 2021, Тошкент вақти: 07:05\nапрел 13, 2004\nИроқнинг Фаллужа шаҳрида урушаётган томонлар орасида ўт очмаслик тўғрисидаги келишувга қарамай, ўтган тунда шаҳарнинг айрим нуқталарида бомба портлашлар, ўқ овозлари эшитилган. Ўтган бир ҳафта давомида Ироқдаги коалиция кучлари ва қуролли исёнчилар ўртасидаги жангларда жами 600 га яқин ироқлик нобуд бўлди, Америка томони эса 70 нафар аскарини йўқотди. Айни пайтда, Пекин ҳукумати Ироқда етти нафар Хитой фуқароасининг номаълум гуруҳлар тарафидан гаровга олинганини тасдиқлади.\nЎтган тунда Фаллужадаги айрим отишмаларни ҳисобга олмасак, шаҳарда деярли осойишталик ҳукмрон экани хабар қилинмоқда. Томонлар иложи бор қадар ўт очмаслик тўғрисида эришилган муросага амал қилишга ҳаракат қилмоқдалар. Америка қўшинлари ва қуролли исёнчилар ўртасида воситачилик қилаётган Ироқ вакили Алиа Ал Мекки оташкесин муддати душанба тунга қадар узайтирилгани ва у яна узайтирилиши мумкинлигига ишонч билдирди. Ҳозирда бу борада томонлар ўртасида музокаралар давом этмоқда.\nАмерика томони эса, ўтган хафта ушбу шаҳарда Америка хусусий ширкати ҳизматчиларини ўлдирган шахслар топширилишини талаб қилмоқда. Ироқдаги АҚШ маъмурияти бошлиғи Пол Бремер Фаллужа шаҳрида олиб борилаётган амалиётлардан асосий мақсад АҚШ фуқароларини ўлдирган ва улар жасадларини оёқ ости қилган қотилларни қўлга олиш эканини қайд этди. Агар муроса шартлари бажарилмаса Фаллужада ҳарбий амалиётлар яна давом этиши мумкин.\n"Ҳарбий денгизчиларимиз буйруққа асосан Фаллужадаги душман кучларини йўқ қилишни оҳирига етаказишга шай бўлиб туришибди. Улар ҳар қачонгидан кучли қуролланган. Бироқ, биз масалани ҳал этишнинг сиёсий йўлини излаяпмиз ва музокаралар самарасини кутяпмиз", - деди АҚШнинг Ироқдаги қўшинлари бригадири Генерал Марк Киммит бундан бир неча соат аввал.\nЎтган ҳафта Ироқда номаълум гуруҳлар уч нафар япон фуқароси ва бошқа давлат фуқароларини гаровга олган ва агар Токио ҳукумати ўз қўшинларини Ироқдан олиб чиқиб кетмаса уларни тириклайин ёқиб юборишларини айтишган. Душанба куни эса гаровга олинганлар сони Хитой фуқаролари ҳисобига кўпайди. Ироқ урушини қўллаб-қувватламаган ва Ироққа қўшин жўнатмаган Хитой фуқароларининг нима сабабдан гаровга олингани ҳақида ҳозирча аниқ маълумот йўқ. Душанба куни Qатарнинг "Ал Жазира" телеканали ниқоб кийиб олган гуруҳлар, афтидан осиёлик саккиз нафар шахсни гаровда ушлаб тургани акс этган кадрларни намойиш этди. Лекин айрим тахминларга кўра, Ироқдаги қуролли гуруҳлар Хитой фуқароларини япониялик ёки жанубий кореялик деб ўйлаб, уларни гаровга олган бўлишлари мумкин. Шунингдек, АҚШ вице-президенти Дик Чейнининг сешанба куни Хитойга сафари кутилмоқда. Лекин Хитой фуқароларининг гаровга олиниши ва АҚШ вице-прездентининг Хитойга сафари ўртасида боғлиқлик борми ёки йўқ бу ҳам ҳозирча тасдиғини топмаган.\nАйни пайтда гаровда ушланаётган уч нафар япон фуқароси тақдири ҳам номаълум бўлиб қолмоқда. Душанба куни журналистлар олдида чиқиш қилган Япония Бош вазири Юничиро Коидзуми бу ҳақда баён қилди. Ўзларини "Мужоҳидлар бригадаси" деб атаётган гуруҳлар, агар Япония ўзининг 550 аскарлик қўшинини Ироқдан олиб чиқиб кетмаса, гаровдаги япон фуқароларини тириклайин ёқиб юборишларини маълум қилишган. Улар қўйган муҳлат душанба куни Тошкент вақти билан кундузги соат 12да ниҳоясига етди. Япон дипломатларига кўра, уларни озод этиш борасидаги уринишлар ҳозирча бесамар қолмоқда. Лекин, улар тирик экани ҳақида маълумотлар бор.\nШунингдек, америкалик Томас Hеммил исмли гаровга олинган шахснинг тақдири ҳам номаълум бўлиб қолмоқда. Томас жума куни гаровга олинган эди, унинг ҳам қатл этилиш муддати тугади. Лекин, Томас Hеммилнинг на тирик ва на ўликлиги ҳақида маълумот бор ҳозирча.


Ҳозирги кунда ҳам аввалгидек мазҳабларга тушуниб-тушунмасдан таъна тошларини отиш ҳолатлари тез-тез учраб турибди.\nТарихга назар соладиган бўлсак ҳам мусулмон уммати ҳар хил фитналарни бошдан ўтказди. Турли ихтилофлар буларнинг бари мусулмонларни шавкатини, бирлигини заифлаштиришга сабаб бўлади. Қаердаки олимларга эргашиш, муаммони ўз аҳлидан сўраш ва унга итоат қилиш бўлса, ўша ерда тинчлик хотиржамлик ҳукм суради. Динимиздаги фиқҳий мазҳабларнинг асл моҳиятига етишиш учун ҳам аҳли илмларимизга мурожаат қилишимиз лозим.\nАввал фикҳ сўзини маъносига эътибор қилайлик. Фиқҳ сўзи луғатда нозик, дақиқ, фаҳм, ўта синчковлик билан эътибор остига, мазмун-моҳиятига етишадиган маънога айтилади.\nДинимиз аҳкомларини белгилашда албатта, манбалардан четга чиқмаган ҳолда ҳукм ва фатволар берилган. Ўша манбалар ҳаммамизга маълум. Барча фиқҳий мазҳабларимиз бирдек иттифоқ қилиб манба сифатида тан олинган. Манбалардан четга чиқмаган ҳолда ижтиҳод қилишган. Имомларимизни ижтиҳодлари асосан фуруъ масалаларда бўлиб оят ва ҳадислардаги аниқ равшан келган ҳукмларнинг миқдори мутлақ бўлган ҳолларда уларни даражаларини белгилашда масалан фарз, вожиб, суннат ваҳоказаларни белгилаш кўпроқ сезилган. Ҳеч қачон очиқ оят ёки ҳадисда келган ҳукм туриб ижтиҳод қилинмаган.\nМазҳаб моҳиятига тушуниш учун динимиздаги кўпгина ишларга эътибор берайлик. Масалан жамоат намози бир имомга эргашиб шу имом нима ҳатти-ҳаракат қилса шунга мутобаат (эргашиш) қилиб бажариш. Ваҳоланки, ҳар ким Аллоҳга ўзи ибодат қилса, лекин ундай қилинмади, жамоат намозига тарғиб қилинди. Ўзларини ичларидан энг олими ва энг яхшисига эргашиб биргаликда адо қилинган намозда баъзи хато-нуқсонлар бўлса авф қилиниши ва унга баланд даражалар берилиши ваъда қилинди. Намоз амалларнинг энг афзали, Аллоҳга яқинлаштирувчи ибодат. Унда энг тақволи (парҳезкор), энг илмли имомга эргашишликка буюрилмоқда.\nБошқа амаллардаги умматнинг яхшисига, тақволисига, дин ишларимизда олимига эргашишга Аллоҳнинг ўзи буюрмоқда. Аллоҳ таоло Қуръони каримнинг Наҳл сураси 43-оятида шундай марҳамат этди: “Агар билмайдиган бўлсаларингиз зикр аҳлидан сўранг”.\nҲар замонда ҳам ҳамма олим бўлмаган. Пайғамбаримиз замонларида у зотдан ҳатто ўзлари араб бўлсаларда Қуръон оятларини мазмунини Расулуллоҳ соллаллоҳу алайҳи васалламдан сўрашган. Саҳобалар даврида факиҳ саҳобалардан сўрашар эди. Имоми Аъзам раҳматуллоҳи алайҳ ўзларини ижтиҳодларида кўпроқ саҳобаларнинг фақиҳларига суянганлар.\nКосонсой тумани “Исломхон” жоме масжиди имом-хатиби\nby 2020-03-24 12:29:03\nby 2020-04-06 12:42:04\nМАЗҲАБСИЗЛИК - ХАТАРДИР\nby 2020-04-21 11:30:09


Юлдуз Усмонова: “Санъаткорлар ҳеч қачон оиласидан ажралмасин” - - - www.Voydoda.com - Развлекательный портал -\nХонанданинг насиҳатларини санъат аҳли вакиллари қандай қабул қилгани бизга қоронғу, бироқ унинг айтганларида жон бор.\nАввалроқ, таниқли сухандон, “Миллион” жамоасининг аъзоси Даврон Кабулов 23 май куни уйлангани ҳақида хабар берган эдик. Пойтахтдаги “Мумтоз” ресторанида бўлиб ўтган тўй оқшомига ўзбек шоу-бизнесининг энг таниқли вакиллари жам бўлишди. Улар орасида Ўзбекистон халқ артистлари Фаррух Зокиров ҳамда Юлдуз Усмонова ҳам бор эди. Усмонова саҳнага чиқиб, икки ёшни қутлар экан, ёшларга бироз насиҳат ҳам қилди.\nТеги: Юлдуз Усмонова: “Санъаткорлар ҳеч қ


Кейинги 2 ой мобайнида Андижон шаҳрида олтита пичоқбозлик қайд қилинган. Андижон шаҳар Ички Ишлар бошқармасининг ўтган пайшанба махаллий нашрларга берган маълумотларига кўра, пичоқбозлик билан боғлиқ жиноятлар яна хам кўпроқ бўлиши мумкин. Уларга кўра, кейинги 2 ой ичида 183 та жиноят содир этилган. Шунингдек, 6 та ўта оғир турдаги, 13 та оғир турдаги жиноят ҳолати қайд этилган. Биргина шаҳарнинг ўзида Ички ишлар бошқармаси вакилининг маълум қилишича, жиноятлар орасида пичоқ билан тан жароҳати етказиш ҳолатлари кўпаймоқда.\nҲозирги ёшлар жуда қизиққон, асабий бўлиб кетяпти, – дейди Андижон шаҳрида яшовчи фуқаролардан бири. – Сал нарсага жанжаллашиб кетишади. Шундай ҳолларда аксарият йигитлар кучи етмай, пичоққа югурганини кўраяпмиз. Мана яқиндаям 2 та киракаш йигит йўловчи талашиб, кўзимнинг олдида уришиб кетишди. Ёшроғи шеригининг биқинига пичоқ санчиб олди. Касалхонага обкетишди. Ўлдими ё тирик қолдими, билмадик.\nПичоқ тақиш эркакча урф-одатми?\nРасмий маълумотларда пичоқ билан тан жароҳати етказиш ҳолатлари 2 ой ичида 6 тани ташкил этаётганлиги қайд этилмоқда. Бироқ ИИБ вакилининг айтишича, бу рақам ундан ҳам кўп бўлиши мумкин. Чунки ёшлар орасида ёнида пичоқ олиб юриш, оммавий жанжалларда пичоқ билан таҳдид қилиш холлари кўпайган. Эркаклар енгил тан жароҳати олган вазиятларда буни милиция ходимларидан яширишга уринадилар. Улар бу иш “эркакчиликка тўғри келмайди” деб ҳисоблашади. Вилоят прокуратурасидаги манбанинг маълум қилишича, пичоқ билан жиноят содир этиш ишлари Ўзбекистон бўйича ҳам энг кўп Андижон вилоятида кузатилмоқда.\nМуҳаммад Юсуфнинг ўғли ҳам пичоқлаб ўлдирилди\nАндижон тумани Хартум қишлоғида яшовчи йигит Сарвар (исмлар ўзгартирилган) қассоб йигит Нодир билан жанжаллашиб қолади ва оқибатда тан жароҳати олиб касалхонага ётқизилади. Айримлар пичоқбозлик билан боғлиқ жиноятлар аксарият ҳолларда қассобчилик хунари билан шуғулланадиган кишиларга бориб тақалишини таъкидлашади. Чунки қассобларда пичоқнинг ҳар хил туридан бор. Шунингдек бу пичоқлар ўткир тиғли бўлиб, етказилган тан жароҳатларининг кўпи ўлим билан якунланади. Бундан бир неча йил муқаддам машҳур ўзбек шоири Муҳаммад Юсуфнинг ёлғиз ўғли Бобур ҳам қассоб етказган тан жароҳатидан ҳалок бўлганди.\n-Афсуски ҳозирги ёшлар орасида бундай ҳолатлар жуда кўпайиб кетди, – дейди Элтуз мухбири билан суҳбатда руҳшунос Б.Н. – Ижтимоий муаммоларнинг кўплиги, ҳаёт ташвишлари одамларни асабий қилиб қўйяпти. Ёшлар аксарият ҳолларда стресс ҳолатидан тез чиқиб кета олмайдилар. Жаҳл чиққанда эса ақл қочади.\n-Яхшиям Ўзбекистонда қурол-яроғ савдоси таъқиқланган, – дейди ўқитувчи Ж.Д. – Акс ҳолда, биз жиноятчилик борасида етакчи мамлакатларни ҳам ортда қолдирган бўлармидик?! Чунки менталитетимиз шунақа-ориятлимиз, жуда қизиққонмиз. Айниқса ҳозирги ёшлар гап кўтаролмаяпти. Аслида пичоқ ҳам совуқ қурол ҳисобланади. Бироқ пичоқ савдосини таъқиқлаб бўлмайди-да. Пичоқ ҳар бир ўзбек хонадонида бор. Шу сабаб биринчи навбатда ёшлар тарбиясига эътиборни қаратишимиз керак, уларни тинчлантириш, муаммолари билан бўлишиш, хал қилишда ёрдам беришимиз керак. Ҳозир кўпчилик одамлар пул топаман деб, фарзандларининг дарди, ташвиши билан иши бўлмаяпти. Шунинг учун болаларимиз агрессив, аламзада.\nАйни кунларда участка инспекторлари ўз ҳудудларида профилактик чора-тадбирларни бошлаб юборишган. Маълумотларга кўра, улар пичоқ чархлайдиган усталарга мижозларнинг пичоғини чархлаш баробарида ўткир учини силлиқлаб ташлаш ҳақида кўрсатма бермоқда.\ndata-title="Андижон шаҳрида 6 киши пичоқланди" data-description="Кейинги 2 ой мобайнида Андижон шаҳрида олтита пичоқбозлик қайд қилинган. Андижон шаҳар Ички Ишлар бошқармасининг ўтган пайшанба махаллий нашрларга ..." data-image="https://eltuz.com/wp-content/uploads/2017/03/rasm2396.jpg" data-url="https://eltuz.com/kundalik/199184/" data-services="facebook,odnoklassniki,twitter,telegram" data-counter="ig">


Бош саҳифа » Биласизми? » Юнусобод\nЮНУСОБОД ТУМАНИ (Амир Темур шоҳкўчаси, 72а-уй) – Тошкентдаги маъмурий-ҳудудий бирлик. 1936 йил 26 августда Киров тумани номи билан ташкил қилинган. 1992 йил 8 майдан бошлаб Юнусобод тумани деб аталади.\nЮнусобод номининг келиб чиқиши ҳақида турлича фикрлар бор. Айрим тадқиқотчилар (академик А.Муҳаммаджонов) фикрича, жойнинг номи жуда қадимги бўлиб, асли «Юнусработ» деб аталган. Бу ўринда «работ» карвонсарой маъносида қўлланган. Шимолий томондан шаҳарга кирувчилар шу жойда қўниб ўтишган. Маҳаллий зиёлиларнинг фикрича, жойнинг номи себзорлик тадбиркор Юнусҳожи Нодирҳожи ўғли (19-аср, Юнусобод Оқтепасида боғ-роғлари бўлган) ҳақидаги ривоятлар билан боғлиқ. Туман шаҳарнинг шимолий қисмида жойлашган. Амир Темур хиёбонидан бошланиб шимолий томонга, Тошкент автомобиль ҳалқа йўлигача давом этади.\nМайдони 4,06 минг гектар, шу жумладан, кўкаламзорлаштирилган майдони 1,4 минг гектар. Аҳолиси 294,7 минг киши (2009). Кўчалар сони 441 та. Асосий йўллари: Амир Темур шоҳкўчаси, Кичик ҳалқа йўли, Бодомзор йўли, Осиё, Аҳмад Дониш, Хуршид, Боғишамол, Рашидов кўчалари. 58 та маҳалла ва 19 мавзе мавжуд. Туман ҳудудида 5302 корхона ва ташкилот, 4310 кичик корхона ва микрофирма фаолият кўрсатмоқда. 390 та қўшма корхона фаолияти ишлаб чиқариш ва аҳолига хизмат кўрсатишга йўналтирилган.\n40 та илмий тадқиқот муассасаси ва лойи¬ҳалаш институтлари, 7 лицей, 5 касб-ҳунар коллежи, 4 олий ўқув юрти, 41 умумий таълим мактаби, 3 мусиқа мактаби, 70 мактабгача тарбия муассасаси, 8 касалхона, 57 поликлиника ва амбулатория муассасалари, 1 санаторий бор. 2 кинотеатр, «Туркистон» киноконцерт зали, 5 музей, жумладан, Темурийлар тарихи давлат музейи, Ўзбекис¬тон халқлари тарихи давлат музейи, Ўзбекистон тасвирий санъат галереяси, ҳайвонот боғи, 7 та меҳмонхона, «Шаҳидлар хотираси» ёдгорлик мажмуаси, 5 маданият уйи, 188 спорт иншооти, жумладан, «Ўзбекистон» давлат теннис клуби, «Юнусобод-теннис» клуби фаолият кўрсатмоқда. Олой бозори, Юнусобод деҳқон бозори, 1625 савдо, 80 маиший ов¬қатланиш ва 416 маиший хизмат кўрсатиш шохобчалари ишлаб турибди. Тошкентнинг асосий телевизион минораси туман ҳудудида жойлашган. Юнусобод тумани ҳудудида Тошкент метрополитени Юнусобод йўналишининг «Юнус Ражабий», «Абдулла Қодирий», «Минор», «Ҳабиб Абдуллаев» бекатларидан электр поездлар қатнайди.\nЮнусобод туманидаги князь Романов саройи (1898), Юридик институти биноси (1878–83 йиллар), Юнусобод Оқтепаси (5–12-асрлар) республика аҳамиятидаги меъморий ёдгорлик ҳисобланади. Мустақиллик йилларида барпо этилган Мустақиллик ва эзгулик мажмуаси (2005), Амир Темур ҳайкали (1993), «Шаҳидлар хотираси» ёдгорлик мажмуаси (2002), Хотира майдони (1999) шаҳардаги муҳим меъморий ёдгорлик мажмуаларидир.\nЮНУСОБОД ДАҲАСИ – шаҳарнинг шимолида – Юнусобод туманида жойлашган. Бўзсув ва Қорақамиш канали, Катта ҳалқа йўли ва темир йўл йўналиши оралиғида. Қадимда Хитой, Россия ва Дашти Қипчоқдан Тошкентга келадиган карвон йўли айнан шу даҳадан ўтган. 1966 йилги Тошкент зилзиласидан сўнг ҳудуд шаҳар тасарруфига олиниб, 1967 йил лойиҳалаш ва қурилиш ишлари бошланган (лойиҳа муаллифлари В.А.Азимов, С.Р.Беркович ва бошқалар). Дастлаб «Север» массиви деб номланган. 1972 йилнинг 25 апрелидан бошлаб Юнусобод даҳаси деб юритилади. Даҳада, асосан, 4 ва 9 қаватли турар жой бинолари қурилган, шунингдек, айрим мавзеларида якка тартибдаги уйлар ҳам бор. Хиёбонлар, яшил майдонлар, боғлар радиал-ҳалқали «яшил структура»си барпо этилган. Даҳада маиший хизмат кўрсатиш объектлари, спорт муассасалари мажмуалари, маданий-маърифий бинолар ва ҳоказолар мавжуд. Юнусобод Оқтепаси археологик ёдгорлиги сақланган.\n«ЮНУСОБОД» МАҲАЛЛАСИ (Дўстмуҳамедов 5-тор кўча, 4) – Юнусобод туманидаги маҳалла. Акбаробод, «Отчопар-1», «Отчопар-2» маҳаллалари билан чегарадош. 1970–80 йиллардан бошлаб «Юнусобод» маҳалласига асос солинган. Номи Юнусобод даҳасига нисбатан олинган. Аҳолиси 3280 киши, асосан, ўзбеклар. Маҳалла ҳудудида ўрта мактаб, 2-юқумли касалликлар касалхонаси, 5-тери-таносил диспансери, 41-оилавий поликлиника мавжуд.\nЮНУСОТА МАҲАЛЛАСИ (Юнусобод, 14-мавзе, Т.Зоҳидов кўчаси, 1) – Юнусобод туманидаги маҳалла. «Тинчлик», «Кулолқўрғон», Аҳмад Дониш ва «Янгиобод» маҳаллалари билан чегарадош. Айрим маълумотларга қараганда, маҳалла фуқароси Нодирхожи ўғли Юнус ўз отасининг ишларини давом эттириш мақсадида Чинобод, Чоштепа, Оқтепа даҳаларида катта боғлар яратган. У асосан узум етиштириш ва янги навлар яратиш билан шуғулланган. Бўш ётган ерларни ободонлаштириб, катта-катта токзор ва мевали боғлар барпо қилган. Унинг номини абадийлаштириш мақсадида 1995 йилда Юнусота маҳалласи ташкил қилинган. Аҳолиси 5447 киши, кўп миллатли. Маҳалла ҳудудида «Машинасозлик» коллежи, 2 болалар боғчаси, озиқ-овқат дўкони мавжуд.\nPrevious Х.Бўриева. Тошкент шаҳрининг тарихий топонимияси (III-боб)\nNext Жанггоҳ (Жангоб)\nPost Views: 143 БОТАНИКА БОҒИ (Боғишамол кўчаси, 232) – ТошДУ (ҳозирги ЎзМУ) қошидаги ботаника боғи …


ИҚТИДОРЛИ ЎҚУВЧИЛАРНИНГ БАЙРАМ КАРНАВАЛИ - AUZ.UZ\nИҚТИДОРЛИ ЎҚУВЧИЛАРНИНГ БАЙРАМ КАРНАВАЛИ\nЯнги йил арафасида Асака саноат ва маиший хизмат кўрсатиш касб-ҳунар коллежида “Аждодларга муносиб фарзанд бўламиз!” шиори остида байрам дастури ўтказилди.\nУнга вилоятдаги касб-ҳунар коллежларида таълим олаётган, ўқув жараёнида фаол иштирок этиб, ўз иқтидори ва интилиши билан санъат, маданият, спорт ва бошқа соҳалара юқори натижаларга эришган ўқувчи ёшлар таклиф қилинди.\nУнда сўзга чиққан вилоят касб-ҳунар таълими бошқармаси бошлиғи Насибулло Мўминов тизим учун 2018 йил оғир келган бўлсада, мавжуд икониятлардан унумли фойдаланилгани натижасида ўқитувчи ва ўқувчилар томонидан яхши натижаларга эришилганини қайд этди. Сўнгра бир гуруҳ фаол ўқувчиларнинг ота-оналарини ташаккурномалар билан тақдирлади.\nСанъатсевар ўқувчилар томонидан тайёрланган маданий-маърифий дастур давомида ижро этилган Ватанни, севги-муҳаббатни тараннум этувчи куй-қўшиқлар унитилмас онларни ҳадя этди.\nБайрам сўнггида барча иштирокчиларга Янги йил совғалари топширилди.


ICTWEEK O‘zbekiston 2018 ҳафталиги дастури мазмунга бой | NORMA.UZ\nICTWEEK O‘zbekiston 2018 ҳафталиги дастури мазмунга бой\nҲар йилги АКТ ҳафталиги жорий йилда 24-29 сентябрь кунлари ўтказилади. Унинг ташкилотчилари – ICTNEWS Conferences ҳамда Ўзбекистон ахборот технологиялари корхоналари ва ташкилотлари ассоциацияси (Жиззах ш.) – ўтказиладиган тадбирлар дастурини тақдим этдилар.\nICTWEEK O’zbekiston 2018 International Trade Center (ITC)да 24 сентябрь куни ўтказиладиган матбуот анжуманидан бошланади. Унда Ахборот технологиялари ва коммуникацияларини ривожлантириш вазирлиги вакиллари, ташкилотчилар, ҳомийлар ва ҳамкорлар иштирок этадилар. Иштирокчилар АКТ ҳафталиги тадбирлари, дастурлари, спикерлар ва янгиликлар ҳақида сўзлаб берадилар, шунингдек журналистларнинг саволларига жавоб беришади.\nICTEXPO ҳар йилги ахборот-коммуникация технологиялари миллий кўргазмаси 26-28 сентябрь кунлари ўтказилади. Кўргазманинг 3 куни давомида 35 мингдан зиёд ташрифчилар келиши, 100 дан ортиқ кўргазма компаниялари иштирок этиши кутилмоқда. Маҳаллий ва хорижий ташкилотлар иштирок этиш учун таклиф қилинмоқда. Ўтказилиш жойи – Тошкент, «Ўзэкспомарказ» МКК, 1-павильон.\nDIGITAL UZBEKISTAN форуми 26 сентябрь куни «Ўзэкспомарказ» МККнинг конференц-залида бўлиб ўтади. Таклиф қилинган иштирокчилар қаторида давлат органлари, АКТ соҳасидаги корхоналар ва ташкилотларнинг раҳбарлари, халқаро экспертлар ва таҳлилчилар, маҳаллий ва хорижий IT-компанияларнинг вакиллари ҳам бор.\nЯкунловчи тадбир – Мукофотлаш ва ёпилиш маросими 29 сентябрь куни Тошкент шаҳрида ўтказилади.\nЖиззах шаҳрида ўтказиладиган минтақавий тадбирлар ҳақида маълумот – бу ерда. ictweek.uz сайтида қўшимча маълумот олиш, аккредитациядан ўтиш ва режалаштирилган тадбирларга рўйхатдан ўтиш мумкин.


Боқийсан, ифтихоримсан, муқаддас она тилим - Халқ сўзи\n17:01 17 Октябр 2019 Жамият\nЎзбекистон Республикаси Президентининг 2019 йил 5-октабрдаги “Ўзбекистон Республикасининг «Давлат тили ҳақида» ги қонуни қабул қилинганлигини кенг нишонлаш тўғрисида” ги қарори ижроси юзасидан Республика Маънавият ва маърифат маркази томонидан Тошкент тўқимачилик ва енгил саноат институтида «Боқийсан, ифтихоримсан, муқаддас она тилим» шиори остида маънавий-маърифий тадбир ўтказилди.\nТадбирдан кўзланган мақсад она тилимизнинг халқаро миқёсидаги обрў-эътиборини юксалтириш, уни миллий ва умумбашарий тушунчалар асосида тараққий этган тиллар сафига қўшиш, ҳар биримиз тилимизга чуқур ҳурмат билан ёндашишимиз кераклигини ёш авлодга тушунтиришдан иборатдир.\nМиллий ўзлик, аввало, қадрятларга муносабатларда намоён бўлади. Биз она тилимизни қанчалик севамиз? Қачон таваллуд кунларда ўзбек тилида қутлашни одат қиламиз? Тадбиркорларимиз ишлаб чиқарган маҳсулотларига, бино ва ташкилотлар пештоқига қачон ифтихор билан ўзбекча ном танлаб ёздиради?\nТадбирда сўзга чиққанлар она тилимизни асраб-авайлаш борасида қилиниши лозим бўлган вазифалар ҳақида таъкидлаб ўтишди.\n-Ҳамиша шундай тилимиз борлигидан фахрланаман. Мен Навоий ғазалларини, Бобур байтларини куйлаб эл ичра ҳурмат топдим. Хорижий мамалакатларда бўлганимизда она тилимизда куйлар эканмиз, тилимиз сеҳрига маҳлиё бўлганларни нигоҳига боқиб, ичим ғурурга тўлган пайтлар кўп бўлган. Бизнинг тилимиз ардоқланишга муносиб ва бу барча соҳа вакилларининг вазифасидир. дея таъкидлади, Ўзбекистон халқ артисти Муножот Йўлчиева биз билан суҳбатда…\nБугун ер юзида 6000 га яқин тил ва лаҳжа бўлса, улардан бор йўғи 178 таси давлат тили мақомига эга. Улар орасида ўзбек тили борлиги бизнинг фахримиздир…\nЮНEСКО вакилларининг сўзларига қараганда, қачонлардир одамлар сўзлашадиган тилларнинг сони 7 мингдан 8 мингача етган бўлса, бугунги кунда сайёрамизда 6 мингта тил мавжуд бўлиб, уларнинг 90 фоизи йўқолиб кетиш арафасида турибди. Бу асосан цивилизация туфайли маданиятидан айрилаётган кам сонлй миллатларнинг тилларидир.\nБу тилларда сўзловчи аҳолининг айримлари ёзувга эга бўлса, айримлари бундан бебаҳрадир. Масалан, Африка тилларида сўзлашувчи аҳолининг 80 фоизи ҳамон ўз ёзувларига эга эмас.\nТадбирда маънавиятимиз ходимлари томонидан тилнинг жамиятда тутган ўрни ҳақида айтиб ўтилди.\nЗаҳриддин Муҳаммад Бобур ўз асарларидан бирида Алишер Навоий турк назмида байроқ кўтариб, битта қалам билан довруғини дунёга ёйиб, турк тилининг ўлган руҳига Масиҳ нафасдек жон ато қилганлигини ёзган эдилар.\nҲозирги кунда ҳам тилимиз билан боғлиқ муаммолар мавжуд. Бу муаммоларнинг ечими эса-она тилимизни севиш, уни ардоқлаш билан боғлиқдир.\nЎқилган шеърлар, янграган оҳанглар талаба-ёшлар орасида тилга нисбатан эътиборлироқ бўлишга, уни ардоқлашга чорлади.\nТадбирда айтилганидек, ҳайкал қўйишга арзигулик тилимиз бор, биз бу ҳайкални аввало, қалбимизда унга бўлган чексиз ҳурмат орқали қўймоғимиз лозим, сўзлаётган сўзларимиз ва қилаётган амалларимиз билан она тилимиз қадрини юксалтирайлик!


Оққўрғон ва Қарши туманларига янги ҳоким тайинланди\nТошкент вилоятининг Оққўрғон туманига Алишер Каримжонов номзоди ҳоким лавозимига тасдиқланди. Қашқадарё вилоятининг Қарши туманига Беҳзод Юсупов янги ҳоким этиб тайинланди.\nТОШКЕНТ, 7 фев — Sputnik. Халқ депутатлари Оққўрғон туман кенгашининг навбатдан ташқари сессиясида Алишер Каримжонов Оққўрғон тумани ҳокими лавозимига тасдиқланди. Бу ҳақда Тошкент вилояти ҳокимлиги матбуот хизмати хабар берди.Алишер Каримжонов 1980 йилда Янгийўл туманида туғилган. Мутахассислиги бўйича иқтисодчи. Маҳаллий ҳокимлик тизимларида, молия ва статистика соҳаларида самарали меҳнат қилган.Бу лавозимга қадар у Қуйи Чирчиқ тумани ҳокимининг биринчи ўринбосари вазифасида фаолият юритган.Қашқадарё вилоятининг Қарши туманига Беҳзод Юсупов янги ҳоким этиб тайинланди. Унинг номзоди Халқ депутатлари Қарши туман кенгашининг навбатдаги сессиясида қўллаб-қувватланган.Беҳзод Юсупов 1980 йилда Яккабоғ туманида туғилган. Тошкент давлат юридик институти, Тошкент давлат юридик институти магистратураси ва президент ҳузуридаги Давлат ва жамият қурилиш академиясини тамомлаган.У бунга қадар Қоракўлчилик ва пиллачиликни ривожлантириш қўмитаси раисининг биринчи ўринбосари бўлган.Фарғона шаҳри ва Бағдод туманига янги ҳоким тайинланди\nянги тайинлов, қарши, ҳоким ўзгариши\nТошкент вилоятининг Оққўрғон тумани ва Қашқадарё вилоятининг Қарши туманида янги ҳокимлар иш бошлади.\nТОШКЕНТ, 7 фев — Sputnik. Халқ депутатлари Оққўрғон туман кенгашининг навбатдан ташқари сессиясида Алишер Каримжонов Оққўрғон тумани ҳокими лавозимига тасдиқланди. Бу ҳақда Тошкент вилояти ҳокимлиги матбуот хизмати хабар берди.\nАлишер Каримжонов 1980 йилда Янгийўл туманида туғилган. Мутахассислиги бўйича иқтисодчи. Маҳаллий ҳокимлик тизимларида, молия ва статистика соҳаларида самарали меҳнат қилган.\nБу лавозимга қадар у Қуйи Чирчиқ тумани ҳокимининг биринчи ўринбосари вазифасида фаолият юритган.\nҚашқадарё вилоятининг Қарши туманига Беҳзод Юсупов янги ҳоким этиб тайинланди. Унинг номзоди Халқ депутатлари Қарши туман кенгашининг навбатдаги сессиясида қўллаб-қувватланган.\nБеҳзод Юсупов 1980 йилда Яккабоғ туманида туғилган. Тошкент давлат юридик институти, Тошкент давлат юридик институти магистратураси ва президент ҳузуридаги Давлат ва жамият қурилиш академиясини тамомлаган.У бунга қадар Қоракўлчилик ва пиллачиликни ривожлантириш қўмитаси раисининг биринчи ўринбосари бўлган.\nФарғона шаҳри ва Бағдод туманига янги ҳоким тайинланди